Vra gerus indien ek kan help met iets of stuur foto’s van jou eie blink idees. Snuffel gerus onder die skakels (Die “BLOGROLL” het verander na verskillende skakels…) vir skakels na bruikbare taakkaarte, idees, boeke en derglike skooldinge. (Ek sal gereeld nuwe skakels byvoeg.) Tik ‘n soekterm by die SEARCH blokkie aan die regterkant in. Dit lei na antwoorde op hierdie blog. Kontakbesonderhede van kundiges verskyn op die “Verwysings” bladsy. Laat weet my asseblief indien jy ‘n oulike terapeut of dokter teë gekom het.
Juffer, jy kom asof jy gestuur is. Ek sal definitief gereeld hier kom lees. Ek het ‘n amper 5 jarige, en jy spreek van my bekommernisse aan. Moet tog nie ophou nie! 😉
Hier is ‘n skakel na die Foundations 4 Learning inligting wat onderwysers tans besit. Kyk op bladsy 3 en 7 vir ‘n uiteensetting van die Graad 1-mylpale (wiskunde). Die tale verskyn laer af.
Hi juffer, my seuntjie word nou 8 jaar oud en is in Gr.2. Hy moet n mondeling doen oor sy gunsteling suiwelproduk, dit is sy eerste mondeling wat hy doen. As u my kan help sal ek dit baie waardeer. Ek het nie n idee waar om te begin nie.
Jy moet so ‘n bietjie op Twitter soek na #autism. Daar is geweldig baie gesprekke omtrent die onderwerp. Hier by ons is ‘n outjie met ‘n ligter vorm daarvan – meer Aspergersindroom. Hy is op die SOLISTEN/TOMATIS-program en die uitskakeling van eksterne geraas / gedruis het hom baie gehelp om te fokus. Dit het hom ook baie rustiger gemaak 😉 Baie sterkte met die nuwe uitdagings!
Ek kan nie genoeg “DANKIE” sê vir jou blog nie. Ek was al op moedverloor se vlaktes, maar voel nou stukke beter, vandat ek jou blog raakgeloop het.
My kind se groot motories is agter, en nou het ons verneem dat hy moontlik leer probleme gaan hê. Ons doen die oefeninge wat jy voorstel met hom, maar hy sukkel baie daarmee. Maar ek moet sê, dit gaan al baie beter as wat dit drie weke gelede gegaan het.
Ons finansies laat dit nie toe om hom na ‘n buurdorp te neem vir afsprake met ‘n arbeidsterapeut nie. Mag ek jou asseblief om spesiale hulp vra? Ons skool het ook geen R.O. nie, so dit maak dit baie moeilik.
Mag ek asseblief vir jou foto’s mail van ons “klaskamer” by die huis? Beide ons kinders is geweldig opgewonde dat ons ‘n “klas” by die huis het. Hulle is so mal oor skool, in die oggende gaan hulle na hulle onderskeie skole, en in die middag hou hulle hulself in ons “klas” besig.
Ek het vandag ‘n afspraak by ‘n arbeidsterapeut in Middelburg gemaak. Sy is glo baie goed. Ek sal vir jou laat weet wat haar diagnose is. Maar ek vertrou dat alles wat ons nodig gaan kry, reeds op jou blog is.
Ek is moedeloos, my seun is 7 jaar oud Hy is nou in Gr1, ons het hom ‘n jaar teruggehou, hy verjaar in laat Desember. Ek het altyd gedink as gevolg van sy ouderdom in die klas sukkel hy om by te hou. Maar nou met die Gr1 is ons in kennis gestel, hy onderbreek die klas, hy is baie besig , hy sit nie stil nie. Hy is ook by gevegte betrokke. Hy is volgens die Juff baie slim, maar hulle sukkel om hom onder beheer te kry. Nou wil ons hom maar toets vir ADHD. Ons bly in Centurion, ek is opsoek na ‘n neuroloog in die omgewing. DRINGEND.
Hallo Santa, ek weet presies wat jy deurgaan en is ook in ‘n tweestryd oor my gr 1 seuntjie se moontlike ADHD. My oudste is 9 en in gr 4 – hy is by Dr Stacey Kretzner (Sunninghill hospitaal), sy is ‘n neuroloog wat werk met die kindertjies en is baie oulik.
Indien jy hulle kantore kan skakel, behoort hulle vir jou in die regte rigting te kan stuur. Baie voorspoed met die afspraak 😉
Kan Dr Lippert baie sterk aanbeveel. Moet net nie verwag dat hy gaan doekies omdraai nie. Hy sal jou baie gou laat weet as daar iets is wat jy kan doen wat nie gedoen word nie. Uitstekende kennis van sy vakgebied en WONDERLIK met kinders – Sag, toeganklik en gemaklik. Praat openlik met ouers en behandel jou nie soos ‘n idioot, soos party “dokters” en “spesialiste” doen nie.
Ek het vandag eers op jou website afgekom en ek dink dit is fantasties. Dit is boonop in afrikaans. Ek sal definitief baie gereeld inloer.
more Juffer, baie dankie vir die links. ek het iets gekry wat my kan help as voorbeeld vir ‘n werkkaart. ai ek hoop net dat ek ook eendag so slim sal wees en so baie sal weet soos jy. (jammer weet nie watter aanspreek form om te gebruik nie).
Kan enige iemand my asb help. Ek het nie ou tydskrifte by die huis nie, want ek koop dit nie, en Leany moet elke dag prentjies van die “letter” in haar klanke boek plak so ek probeer van die “net” af prentjies druk wat sy kan inkleur, maar ek kry nie ‘n afr site vir so iets nie! Net engels.
Dalk is daar iemand wat vir ons so ‘n webwerf kan help skep? Dis regtig ‘n nood vir opvoeders en ouers.
Hier’s die site waarna ek hierbo verwys! Ek het al op die site prentjies gekry wat ingekleur kan word…’n fantastiese site…
Jammer Juffer vir al die links hier! Kyk bv na die link hier,(van dieselfde site pas genoem) daar is om in te kleur, maar dan moet ek noem dat vir sommige inligting op die site moet jy ‘n “member” wees en vir sommige info is dit gratis.
ek het dit onder my “fun”-link op my blogrol. Gaan kyk bietjie, daar is stories wat kinders self kan “skryf” en hulle maak gebruik met agtergronde/karakters wat gegee word en jy kies wat jy wil he en maak jou eie storie op! Dit is in die styl van cartoons, maar baie oulik vir kinders wat “traag” is om hulle bietjie te motiveer. Jy kan jou werk save en na jou email laat stuur, ek neem baie keer sommer ‘n “print screen” en spaar al daardie ander moeite.
Dit lyk oulik! Ek sal die naweek ‘n bietjie moet speel. My graad 1-herhalertjies begin nou oulik bykom en hou my besig met die stories skryf
Ek het nou na al die webtuistes gegaan en op my “favorites” gesit, so die ma gaan nou ‘n plan maak! Ek leer altyd vir Lea ‘n boer maak ‘n plan maar ‘n boervrou maak twee. Haar Juf se sy gebruik dit gereeld in die klas as die anner kinders sukkel met iets.
Jy het `n baie oulike website, geniet dit baie. Ek is `n gr. 3 juf en geniet my klas baie (29 en hulle is almal AFRIKAANS in `n gemengde skool!) Ek wou al baie keer die onderwys verlaat oor al die baie papierwerk en admin van die departement, hulle het lyk my nou hul mes in vir ons distrik waar ek skoolhou. Het jy dalk meer inligting oor hierdie nuwe “milestone assessering”? Ons het so half begin om dit nou te implementeer maar kom nog nie agter die kap van die byl oor hoe ons werkskemas ens. moet lyk volgens die benadering nie. En die portfolios – `n nagmerrie, hulle wil nou als verander dat dit amper soos `n vraestel moet wees en dat die leerders punte moet kry(nie net 1-4 skaal nie). Wil jou ook vra of jy nie dalk weet van oulike websites soos bv. “sparklebox UK” waar alles dalk in Afr is?
Ek is ook besig om grondslagfase onderwys te swat en is nou 2de jaar en Juffer jy maak dit vir my net makliker om beter te kan doen in die tydperk. Vreeslik dankie.
Hi juffer! Baie dankie vir die raad, ek sal dit definitief aanbeveel! Het juffer nie dalk oulike aktiwiteite of idee’s vir om die syfer 2 en 3 vas te le nie. My kinders skryf veral die twee syfers verkeerd om.
Daarna kan jy vir hulle wys hoe om dit te skryf op n bladsy – onthou die rympie (ronde koppie, skewe nekkie, plat voetjie). As dit nie werk nie, kan jy dalk vir hulle noem dat die 2 (gans), altyd weg kyk van die hand wat skryf (indien jy nie linkshandige kinders het nie). Anders kan jy se dat die 2 altyd na die rand van die blad kyk, hang af wat vir hulle gaan werk.
Dís nogal oulik. Ek stem saam oor al die sintuie wat betrek kan word. ‘n Kind leer tog immers deur “ervaring” en deur deel te wees van die proses. Ek het agter gekom dat my tyd soms beperk is en dat ek nie altyd tyd het vir sand strooi ens. Ons skryf dan op die mat met die vinger, voel oor voorafgemaakte letters/syfers (uit geriffelde karton, ens.) of oor ‘n dik, swart gedrukte letter. Die drukker veroorsaak dat die letter/syfer gladderig voel teenoor die growwerige tekstuur van die papier. Ek het ook al vir die kinders gevra om oor die dik, gedrukte letter/syfer in te kleur en om hard te druk. Dit gee ook die effek van tekstuur. Dis natuurlik beter om meer konkrete middels (soos die sand) te gebruik. 😉
Die ouer word al meer terug getrek na die tyd toe hulle smiddae moes help met die huiswerk…maar as die outjies elke dag oefen, kom hulle darem goed reg 😉 Daar is hoop!
Ek het gaan seker maak en daar is NIKS van klank in die skool hier nie!!! Ek het nou maar solank my ammunisie reggekry! Ouboet is oor twee weke 5 en heel gereed vir die groot stap… Ons gaan maar elke middag begin om te leer klank… Hopelik sal dit hom bietjie van ‘n voorsprong gee, of dink jy ek is te haastig???
As julle speelsgewys na klanke kyk en as hy daarin belangstel, kan julle so bietjies-bietjies die saak aanraak. As julle byvoorbeeld die klanke in sy naam benoem (bv. Johan), kan julle dit in sy storieboeke soek…Kom ons kyk hoeveel o-klanke (wys) ons op hierdie bladsy kan kry…Teken ‘n o en kleur dit bv. oranje in. As hy hou van teken, kan hy nou prentjies teken van dinge wat met o begin (pyltjie wat op wys, ‘n mannetjie wat onder die tafel sit)…
Hou dit speels en laat hy aanvanklik baie na stories luister en prentjies kyk om assosiasies te maak. As ouboet ryp is vir lees, sal hy dit wys 😉
Ek glo maar in die “boek in die hand” manier van lees. Hier in die Kaap is daar konsepte soos Wise Eye, Kip McGrath, Tina Cowley en Klanke Kalante. Die eerste drie is Franchise sentrums. As jy dalk vir my van die inligting kan aanstuur, kan ek daarna kyk vir ‘n opinietjie 😉 Ongelukkig is ek nie seker watter program dit spesifiek kan wees nie.
Gelukkig het ek my “fonts” gratis gekry. Ek ken nie die EAZYWRITE COMPLETE CD nie. Kan jy nog onthou waar jy dit gekoop het? Indien wel, kan ek dalk ‘n skakel op die blog voeg vir ander onnies.
Ai wat ‘n wonderlike webwerf! Dankie! ek is ook op soek na die EazyWrite CD. Hul kontaknommer wat ek het bestaan nie. Sal bly wees as iemand kan help.
Ek wou altyd graag vir onderwys studeer, maar toe ek gematrikuleer het, was dit ‘n slegte tyd vir onderwys en het ek in ‘n sekretariele rigting gegaan.
Ek sal hoor by die universiteite hier in die Kaap. Dit sal regtig wonderlik wees as ons hier ook so kan werk soos by julle.
Ek wil baie graag plakate maak vir hierdie goed, maar weet nie WAAR om te begin nie, dis hoe hier by jou beland het.
‘ net soos wat die juffrou dit vir hulle gelees het (met die snaakste goed wat sy nadoen). Hoop dit help…
Fantasties! My kop is effens verroes so na die eksamens en verslag tikkery deur 😉 Ek hoop jy rus lekker gedurende die vakansietjie
Ek weet sy het die vermoë om alles in te haal, sy is regtig ’n slim meisiekind, en wil graag haar matriek hierdie jaar klaarmaak.
Wat doen mens as jy ‘n onderwyseres (al 25 jaar plus in die bedryf) het wat glo jou kind se leerprobleme is die ouer se probleem en dat sy geen ekstra insette kan (of wil) lewer nie?? Ek dink sy het haar passie vir kinders en skoolgee verloor. Ek mag verkeerd wees, maar ek het haar gaan sien en sy het net haar skouers opgetrek en gese sy “weet nie meer wat om te doen nie.”
Ek is so dankbaar ek het by hierdie website uitgekom. Ek doen tans my RO Honeurs by die Universiteit van die Vrystaat. Ek sit met so klein probleem, ek het ‘n gidsleêr om te maak. Het jy nie miskien vir my ‘n paar webtuiste waar ek kan gaan kyk na oulike werksvelle ens nie? Ek het nou by ‘n paar uitgekom, maar meeste van die goedjies is in engels. As juffer miskien van iets weet, sal u dit miskien vir my stuur asb?
Tot my spyt is daar nie Afrikaanse webwerwe vir opvoeders nie (sover my kennis strek). Jy moet dalk vir EDULIS kontak of kyk by onnet. Kinderwerf kan ook idees gee. Ek maak maar gewoonlik my eie werkvelle of baseer taakkaarte op oulike Engelse idees. Indien jy op oulike werwe afkom, kan jy gerus laat weet 😉
Wil by jou uitvind of jy weet van `n website in SA wat oulike werkkaarte het in Afr. vir graad 3, bv oor al die aspekte bv. snw, werkwoorde ens. Daar is sulke oulike phonic werkkaarte op al die engelse sites.
Ek is jammer. Ek het nog nie sulke takies op die internet raak geloop nie. Miskien moet ons vra dat opvoeders oulike en oorspronklike werkvelle per e-pos aanstuur. Dan kan ek dit plaas vir almal se gebruik 😉
Ek ken ‘n oulike webtuiste waarop hulle oulike kaarte en boeke adverteer. Miskien het hulle ook werkskaarte, of kan jy vanaf die muurkaarte idees kry vir jou werkkaart… dit is http://www.depicta.co.za ‘n Spesifieke “link waarna ek gaan kyk het vir die woordsoort-werkkaart is:http://www.depicta.co.za/store/1/32/47#467.
Jy is n ster, ek dink nie iemand sal kla nie. As jy dit vir ons kan aan stuur sal dit een groot bonus wees.
Ek het ook vir 5 jaar in SA gr3’s gehad. Kyk na die heel eerste link. Dit is ‘n goeie hulpmiddel (alhoewel nie van ‘n SA site nie) en waarom kan jy dit nie gebruik nie? Gaan “explore” bietjie die site waar daardie link vandaan kom, gebruik wat jy kan, dit gaan jou ure spaar! Sterkte. Kinders word hier nou “phonices”/klanke gedril in die laerskool, iets wat hulle vroeër nie gedoen het nie en toe begin hulle agterkom dat kinders sukkel om te lees. Onderwysers is inderhaas op allerlei “phonics”-kursusse gestuur om te leer hoe om dit te doen en om dit reg te doen. Ek sou by klanke begin, soos jy met enige vreemde taal sou doen. Sterkte!
Ek moet saam stem…’n Mens kry nie al die oulike idees in een boek nie. Dis soms wyd verspreid. Ek gaan dikwels na webwerwe, kry idees en pas dit dan aan vir eie gebruik. G’n wonder hulle noem ons die spoeg-en-plak onnies nie! 😆
Hierdie link het ‘n “download” vir wiskunde/wordsearch…ek het die Wordsearch lekker gebruik, selfs in SA vir Afrikaans/Engels..my kollega by my ex-skool in SA gebruik dit tans. Dis heerlik want jy sit jou eie woorde in en daar is die opsie om die “antwoorde” ook af te print. Ek kan dit regtig aanbeveel vir enige iemand wat werk met kinders in die laerskool. Selfs vir hoërskoolkinders (in die laer grade) as jy sekere vakterme wil inskerp so aan die begin/einde van jou les.
Praktiese wiskunde verwys na dinge soos om tyd te kan lees, mates te neem, items te weeg, grafiek te lees, ensovoorts. Ek stel voor dat jy vir die juffrou vra watter spesifieke aspekte aangespreek word. As jy weet dat tyd ‘n probleem is, kan julle byvoorbeeld by senteacher takies i.v.m. horlosies aflaai en aanpas. Ek het ook vroeër skakels na take oor horlosies op die blog geplaas. Tik “tyd” of “horlosie” by die search blokkie in. Laat weet gerus watter aspekte die juffrou in gedagte het en ek sal vir jou help soek na takies 😉
Ek was so pas op hierdie link en daar is ‘n lysie van vorige jare se storie-wenners – jy moet net so bietjie afgaan ondertoe op die link.
Ek dink as jy haar baie laat lees, gaan haar verbeelding aangehelp word met die kreatiewe skryf. Jy kan ook speletjies speel in die kar soos julle ry, bv. jy kan ‘n “storie” begin en dan las sy ‘n gedeelte aan en so maak julle beurte – dit help om die tyd ook te laat verby gaan, veral as jy op die lang pad is. Kry boekies wat haar veral gaan prikkel en gaan maak dat sy die storie wil klaar lees, lees net die eerste 3-4 bladsye saam met haar – maar net so 2bl per aand – sy gaan dan self vinnig die boek wil klaar lees en dit gaan haar help in haar skryfwerk. As sy sinne-huiswerk doen, maar seker dat sy langerige sinne maak, maak seker dat sy byvoeglike naamwoorde gebruik, ten minste een per sin en miskien ‘n bywoord van plek. As jy die 5W’s kan ingedagte hou wanneer sy sinne maak en haar sover kan kry om dit self ook ingedagte te hou wanneer sy haar sinne “bou”. Sterkte!
hi Chantal, Ek dink op haar ouderdom moet jy dalk wegbly van die dik boeke, dit sit kinders geweldig af as hulle net kyk na daardie “dik” boek, die Saartjie Omnibus is nogal dik, as sy regtig van Saartjie hou, kry dan liewer een wat nie deel van die Omnibus is nie en lees jy dit saam met haar, die Saartjie-boeke is nogal fyn druk vir ‘n 9jarige en nie prentjies wat die teks bietjie meer verduidelik nie. Ek stel voor dat jy boeke kry wat bietjie groter teks het – as Saartjie – met so bietjie prentjies tussendeur (maak ook die storie meer interessant vir hulle en prikkel ook die kreatiwiteit as jy prentjies kan bespreek en vrae vra oor die prentjies, bv. kyk na die prentjie en voorspel wat jy dink gaan gebeur..ens. voordat hulle die bladsy lees). Ook as jy humoristiese boeke kan kry. Ek dink nou aan een,maar dink nie hy is meer beskikbaar nie, kyk of jy hom in’n bib kan kry…Anita du Plessis..titel is Koningskind..hierdie is ‘n puik boek vir ‘n 9jarige en jy lag dat die trane rol vir Keiser..die hond. ‘n Baie eenvoudige, maar puik storie is “Eendag die blou voël” deur Freda Linde..as jy die link volg wat ek hier vir juffer gegee het…”tinyurl…”…sal jy nog voorbeelde sien. As sy hou van die maklike, baie oulike boeke, sal sy makliker oorgaan na die moeiliker boeke sonder prente… prente is taamlik belangrik vir die jongerige kind, dit prikkel hulle en hulle kan afleidings maak, veral as hul lees nie goed is nie, maar jy weet op watter vlak haar lees is, kyk op daardie link is ‘n boek…”Miempie” deur Louise Prinsloo..Sterkte!
Ek het so pas die titel van die Afrikaanse boek gevind waarna ek verwys het…”Die geheim van Burgershof” (was my eie boek) en hy’s glo uit Engels vertaal…hier is die voorblad van die Engelse boek. Annatjie Louw is blykbaar die vertaalster van die storie.
Dankie. Ek het ‘n afsprakie gemaak met die juffrou op 3 Aug die namiddag. Ek sal ‘n bietjie by haar hoor en dan terugvoering vir jou gee.
Op hierdie link het ek vandag nog 12 PDF’s gaan oplaai met stories/gedigte. Van hulle het begripsvragies klaar by, maar ouens wat dit gebruik kan natuurlik hul eie ook uitwerk. Die vlak wissel van gr2 (baie sterk leser tot gr7 (swak leser). Ek het dit oorspronklik gebruik vir gr3 en gr4. Ek het ook die Font die SA gr1-font. (op my rekenaar is dit die HH-font – die “a” is die gr1-“a”). Ek weet nie of jy dit het nie, kan vir jou aanstuur as jy dit wil hê. Daar is omtrent 6-7 ander wat ek verlede jaar opgelaai het. Ek het tot gr6-Afrikaans op my ekstra harde skyf (van my skoolhou in SA- maar tyd is bietjie min om als op te laai, ons is in die proses van trek ook!). Ek sal soos ek tyd het, nog oplaai. Enige ou wat belangstel is welkom om af te laai en haarself (hom?) te help. Daar is ‘n San-storietjie ook o.a. en ‘n leeskaart oor Helen Keller. Ek hoop dit sal vir iemand van waarde wees.
vrae te vra, jy sal op die link ook ander links(skakels)kry van storieboeke en stories waaroor ek geblog het wat ek glo jy bruikbaar sal vind. Sterkte weereens. Ek sal nogal graag wil hoor as jy “Koningskind” en “Die geheim van Burgershof” kon kry. In daardie “Kies jou eie avontuur”-reeks was ook ‘n Maja-boek, ek kan nie die titel onthou nie.
Minette…hier is ‘n link met ‘n 100 square. Ek het so bietjie rondgesoek vir 1000, dalk het Juffer vir jou ‘n link. Die 100 kan ook uitgetipex word en gebruik word vir groter getalle. Wat jy ook kan doen, is om ‘n paar fotostate te maak van die een en dan die patroon vir die kind aan te leer..want als bly dieselfde na 100..die patroon word tog net weer herhaal – as jy verstaan wat ek bedoel, dis net die 1 van 100 wat bykom en die 1 wat na ‘n 2 verander by die 200-getalle en dan ‘n 3 word by die 300-getalle..ens ens. Ek hoop ek maak myself duidelik genoeg hier. Dis ‘n herhalende patroon, wiskunde is mos maar “patrone”..as hulle die klein getalle/patrone kan baasraak, is die groteres pret. Ek kyk intussen verder vir ‘n 1000-een, nie dat ek baie hoop het nie. 🙂
Is dit boeke wat die kind moet lees of jy vir hom gaan voorlees? Met ander woorde…is dit ‘n leesreeks boekie of ‘n lekkerlees boek? Die Ladybird-reeks se boeke is nogal oulik, maar dan kry jy regtige oulike boeke op ander plekke ook. Ek kan ongelukkig nie nou uit die vuis uit vir jou nuwe boeke opnoem nie. Dalk is daar mammas en juffrouens wat vir ons kan help 😉
Die rede hoekom ek na die Ladybird-boeke verwys, is omdat hulle boeke oulik is en dekades lank bestaan. Met REPELSTEELTJIE kan jy byvoorbeeld vir Graad 3’s werkvelle oor verkleinwoorde op stel (die boek bevat woorde soos mannetjie) of trappe van vergelyking. Fanie Viljoen het oulike boekies geskryf en ek sal voorstel dat jy op Graffiti-boeke sal lees oor die inhoud van verskeie boeke. Dit gee ‘n mens ‘n goeie indruk van die tipe boeke wat jy wil kies. Vra ook vir ‘n plaaslike bibliotekaris om vir jou die boeke te wys wat die meeste uit geneem word. Hulle sal vir jou kan wys of die kinders kleurvolle prente (ensovoorts) kies.
Ek het vandag ‘n boek genaamd Dr. Brom verstaan dit nie gesien. Dit lyk nogal oulik. Die storie is nie te lank nie, die prente is kleurvol baie goed sal verstaan dat ‘n man moeilik raak as hy nie sy rugby kan kyk nie 😆
Baie dankie vir jou hulp! ek gaan definitief weer hier kom inloer! ek het na die ander se vrae ook gekyk en selfs daar klomp “tips” gekry! Jy mag maar!!!!! *<]:o)
Wat ‘n oulike en leersame blad! Ek het ‘n graad 1’tjie en het baie oulike idees gekry om hom te help met lees! Hou so aan! En dankie vir al die inligting
Kyk gerus by die inskrywings oor skrif, die riglyne vir skrif, patrone, die aanvangs-vereistes vir Graad 1 en aspekte van skoolgereedheid.
Die skoolkurrikulum het al verskeie gedaanteverwisselings ondergaan en verwag dat die kleingoed verskeie dinge kan doen – wat ons eers veel later op skool geleer het. Dit sal wenslik wees om al die naam te skryf en om die naam met ‘n hoofletter te begin. Moet egter nooit die volle naam in hoofletters skryf nie. Kyk gerus ook by die bogenoemde skakels om te sien hoe die letters gevorm word. As julle dalk saam met die outjies stories lees kan julle soek vir lettertjies uit hul name. “Kyk die H vir Hasie is mos ook in Handré.” Speel ook ouditiewe speletjies soos om vir hulle te vra waarmee hasie begin. “Hasie…wat hoor jy eerste?”….h (noem die klankie en nie die alfabetletter nie). ‘n Mens kan “I spy with my little eye” in Afrikaans vertaal (Ek sien met my klein ogies…) en dit as ‘n lekker speletjie vir die langpad inspan. Hier is ‘n oulike vraelys om vir elke seun in te vul. (Dit is in Afrikaans beskikbaar – skakel gerus.)
Maak hy oogkontak as julle praat? Vra hom om jou in die oë te kyk en raak liggies aan die ken om sy aandag te kry.
Ek kan vir jou ‘n paar skakels voor stel. PANSALB, PRAESA en ‘n paar ander webwerwe praat oor die taal van onderrig (ook bekend as LOLT). Daar is ook navorsing beskikbaar op die WKOD se werf.
Kontak gerus die bogenoemde organisasies vir raad. Hulle is die manne met die kennis oor wetgewing. Sterkte 😆
Dagse daar, My kind moet ‘n taak maak oor visvang. Ek kry nie die regte inligting nie. Kan u my help asb? Taak en mondeling.
Juffer, my 9 jarige dogter is beste maatjies met ‘n baie “competitive, bossy” dogter in haar klas. Ek moet sê haar punte het baie verbeter vandat sy vriende is met hierdie kind, maar sy is elke aand hartseer. Die kind stel nooit belang in wat belangrik is vir my kind nie en sy word afgekraak met alles wat sy sê. My kind het wel ‘n model kompetisie by die skool gewen waarin sy en die maatjie albei onder die 5 finaliste was, maar dis asof dinge nou nog erger is. Ek kannie vir my kind sê om nie met haar maatjies te wees nie, wat moet ek doen??
Dit lyk vir my asof die kleingoed al vroeër begin moeilik raak. Ek beskou hierdie tipe gedrag as boelie-gedrag. Dit is ongehoord en behoort aangespreek te word.
Ek sou voorstel dat die juffrou daaroor sou praat in die klas. ‘n Fiktiewe karakter en fiktiewe situasies kan gebruik word om ‘n storie te vertel of om ‘n klasbespreking te hou.
‘n Mens moet hierdie situasie dop hou. Die maatjie dink moontlik dat sy niks verkeerd doen nie, maar jou dogtertjie vergewe haar ter wille van die vriendskap. So baie van ons doen dit. Dit is egter ‘n probleem, omdat jou dogtertjie seer gemaak word. Ek voeg vir jou ‘n paar skakels oor afknouery by. Daar is ook ‘n takie of twee vir die kleingoed by. Baie sterkte en pak die bul by die horings 😉
Net gewonder, is daar dalk ‘n manier waarop ons die inligting wat Juffer op die “Tuiste”-skakel plaas,kan kry vir persoonlike verwysings of klasgebruik?
Ek begin more met ‘n graad 4 leerling wat in die middae na my toe kom. Sy het konsentrasie probleem wat veroorsaak word deur angs. Ek het biethie op die internet gaan kyk wat daar is wat ek als kan doen, ek sal dit waardeur as jy my kan help met bietjie ekstra riglyne wat ek kan volg om die bloeitjie te help.
Voel egter ek kort nog meer inligting. Ek wil graag my eie remedieringsklassie in die middae begin, maar weet nie waar om te begin nie. Watter evalueringstoetse kan ‘n mens gebruik ? Ek voel dat daar in die kursusse nie genoegsame praktiese inligting gegee is nie. Is daar dalk erens ‘n univ of kollege waar ‘n mens nog RO-kursusse kan doen? Ek woon tans in die Suid Kaap.
Kyk gerus onder my Verwysingsbladsy vir nommers van praktyke. Hulle behoort vir jou fooie van die onderskeie RO’s te kan gee – sodat jy jou eie fooie kan peil.
As ‘n kind te oud raak vir Graad R (m.a.w die kind gaan 7 word in Graad R), moet die ouers kwytskelding om skoolpligtigheid of skoolbywoning kry. Dit word by die plaaslike skoolkliniek (MEED / EMDC / OBOS) gedoen. As ‘n kind te vroeg Graad R te gaan, is dit seker nie ‘n katastrofe nie. Indien die Graad R-juffrou agterkom dat die kleinding emosioneel nie “ryp” is vir die Groot Skool nie, kan sy die ouers na ‘n opvoedkundige sielkundige verwys.
Ek wil net noem dat ons ‘n gratis inligtingstuk (met blokkiesraaisel) bygevoeg het oor Vuurwerke en die gevare daarvan. Dis bedoel vir graad 5 en hoër, maar inligting kan steeds met kleiner kinders behandel word – baie relevant vir hierdie tyd van die jaar!
Dit is ‘n wondelike inisiatief, baie waardevol en baie leersaam. Ek sal beslis gereeld hier kom loer ens.
Gats, ek is nie seker waarmee jou dogter worstel nie. Wat belangrik is om te onthou, is om vir haar te wys dat breuke oor die “opbreek” van ‘n “hele item / getal” gaan. Die onderste getal in ‘n breuk wys vir ons in hoeveel stukkies die hele ding / getal op gebreek het. Die boonste getal sê vir ons hoeveel van die stukke ons mag inkleur of kry. 3/4 beteken dat die koek in 4 gesny is. Al die stukke is ewe groot. Ek mag 3 stukke uitskep. Ek het dus 3 van die 4 stukke geneem.
As ek ‘n koek in 8 stukke sny en 6 stukke mag skep, het ek net soveel geskep. Teken vir haar die prentjies van die koeke om die vergelykings te wys. Ek is nie seker wat sy nou in die klas doen nie. Laat weet gerus – dan verduidelik ek verder 😉
Roer muurpapiergom in water totdat dit lekker slymerig en dik is. Skeur koerantpapier in repe en trek so 2 derdes oor ‘n plastiek bal – in die vorm van ‘n helmet. Plak verskeie lae oor mekaar – sodat die katoetie lekker dik en stewig sal wees. Wanneer die plaksel so 80% droog is, kan jy die versigtig van die bal af trek en dan verder laat droog word. Sny dit in die regte vorm, verf en vernis – as jy lus het vir ‘n bietjie glans. Neem ‘n ou doos – sny gate vir die kop en arms – en verf dit vir die lyfie. Soek ‘n ou swembadpyp (Creepy Crawly s’n) of enige ander pyp om tussen die doos en helmet te verbind – vir suurstof. As julle die sponserige gedeeltes van ‘n appeldosie (dié met die bakkies vir die onderskeie appels) of selfs baie eierdosies het, kan julle dit buite-om die doos plak en ‘n interessante kleur verf.
Laat weet gerus hoe die ruimtereisiger se finale produk gelyk het. Ek stuur die inligting sommer na jou e-pos toe ook…:lol:
Dankie vir al die wonderlike hulp en webtuistes. Ek waardeer dit so baie. Ek is op soek na n webtuiste wat n les aanbied oor boeke aan graad r leerders. Ek het dit ongelukkig nie op my komper gelaai nie. Help asb. Baie dringend.
Hi, eks regtig baie opgewonde oor jou vandag. Ek wil weet of dit in enige gewone juffrou se broek sit om vir ‘n “mild” Autistiese kind van 3jaar oud te stimuleer?
Nandi, jy sal maar spesifieke kosse moet opsoek op die internet. Ek weet dat as jy die spesifieke kossoort “GOOGLE” en bo aan die bladsy om “Image” druk, spoed dit vir jou al die prente uit waarna jy moontlik mag soek. Juffrouens soek gewoonlik maar self na spesifieke kosse en maak hulle eie plakkate. Jy kan dalk met ‘n dieetkundige, ‘n neuroloog en ‘n pediater onderhoude voer as jy spesifieke bronne wil aanhaal. Hulle is net die regte mense vir hierdie taak. Sterkte 😉
Baie dankie vir hierdie wonderlike webblad. Ek soek inligting oor ruimtelike oriëntasie, presies wat dit beteken. My ma het vir my ‘n artikel gegee om te lees wat sy uit ‘n ou Leef tydskrif van 2007 gekry het en wil ek graag meer inligting hê, ek het oral op die web gesoek, maar kry geen inligting wat sê presies wat dit is nie. My dogter, Nina, is 6 en moet volgende jaar GR1 toe gaan, maar weens oogprobleme van baba af en ‘n mislukte oog operasie op 11 maande (wat ons eers Junie hierdie jaar uitgevind het) sal sy nie na ‘n gewone skool toe kan gaan nie. Ek het aansoek gedoen om haar in Wesrand Skool te sit volgende jaar, maar sy kwalifiseer nie om te gaan nie. Vir die 3 jaar wat sy in die Kleuterskool was en hulle bewus was van haar oogprobleem, het hulle ook nie enige aanbevelings gemaak nie en het my verseker as ek haar vir GR R in die Kleuterskool hou plaas van in ‘n GR R klas by ‘n Laerskool, sy definitief reg sal wees vir GR1 in 2010. Haar Juffrou by die kleuterskool het in die tweede kwartaal net vir my gesê haar verslag dui net probleme aan, weereens is daar nie gesê hoe die probleme opgelos kan word nie. Ek het haar na ‘n ander oogspesialis toe gevat en daar is gevind dat my dogter nog al die jare skeel kyk. Die vorige oogspesialis het dus nie die oogtoetse na die oogoperasie in 2004 deeglik gedoen nie en dit nooit opgetel nie. Dit het haar ontwikkeling gestrem en gemaak dat sy ver agter haar ouderdomsgroep is met alles. Na haar oogoperasie in Junie hierdie jaar, kyk sy nou vir die eerste keer vandat sy 5 maande oud is, reguit en gaan sy vir Arbeidsterapie 1 keer ‘n week vir ‘n halfuur. Die Arbeidsterapeut sê egter dat Nina veronderstel is om elke dag vir Arbeidsterapie te gaan. My medies is alreeds uitgeput en kan ek nie langer die halfuur sessie 1 keer ‘n week bekostig nie, wat nog te sê elke dag. Sy het intensiewe arbeidsterapie nodig. My kind wil so graag GR1 toe gaan volgende jaar, maar sal nie in ‘n gewonde skool kan funksioneer nie. In Krugersdorp is daar glad nie meer skole met remidiërende klasse nie en my enigste hoop was Wesrand skool en volgens hulle kwalifiseer sy nie. Hulle het haar nie eers getoets nie. Selfs die skoolgereedheidstoets dui dat sy moontlik kan skool toe gaan, maar met hulp, wat sy nie in ‘n gewone skool kan kry nie. Ek voel dat deure in my gesig toegeklap word en dat niemand bereid is om my kind te help nie en voel ek magteloos want ek wil alles in my vermoë doen om my kind te help. Toe my ma die artikel oor ruimtelike oriëntasie lees, toe sê sy, sy sien vir Nina, daarom sal ek dit waardeer indien u vir my meer inligting kan bekom en kan deurstuur sodat ek haar kan laat toets en sodoende hulp te kry vir my kind.
Jou arbeidsterapeut moes al vir jou al die inligting gegee het – insluitende inliging oor ruimtelike oorsig.
Vra vir jou arbeidsterapeut om vir jou genoeg oefeninge/tuiswerk te gee wat jy elke dag met jou kind kan doen, dan hoef sy nie noodwendig in te gaan nie. Daar is so baie wat jy as mamma kan doen.
Ek kry nogal gereeld soeke vir dié skool – dus moet dit ‘n gewilde skool wees. Ek ken nie die skool nie, maar is bitter bly dat julle ‘n kleiner-klas opset kon kry. Dit klink asof Boetman sal floreer in so ‘n plek! Ons hou al ons duime vas :wink:….lees en gevra gerus
Het juf nie dalk oulike idees vir bak en brou in graad R nie. nie die gewone marie beskuitjie vir alles nie iets interssant en genotvol vir die kinders.
Baie dankie vir die inloer…Ek moet erken dat ek ‘n vrot kok is. Kyk gerus by vlooi se blog en hier. Ek sal vir ‘n kleuterskooljuffrouvriendin vra vir so ‘n paar ander idees 😉
Ek moet ‘n klomp geletterdheid, gesyferdheid en lewensvaardigheid lesse aanbied so dit maak nie saak watter tipe les dit is nie.
Ek is op soek na kinderstories vir graad 2. Die tema is vliegtuie. Watter oulike stories kry mens oor vliegtuie? Ek kon net ” Biebie se vliegtuig” kry. Ek gaan die storie vir hulle lees so dis nie vir die kinders om te lees nie.
Hello, Minette…Ek sal vir jou uitvind – aangesien ek ook die Engelse gidse het…Ek sal by ‘n kollega aanklop 😉
Ek is opsoek na prente / werkkaarte vir Bybelonderrig….soek veral prente oor die skepping wat kinders dan self kan inkleur…en die 10 plae…
Jy het die reg om te vra as jy bekommerd is oor enige aspek wat jou kind se opvoeding gaan raak. Die kleingoed gaan later blootstelling aan die klanke kry en ek vermoed dat die juffrou die kleingoed van dag een af opgewonde oor lees wil maak (Wow! Ek kan die woordjie herken.). Ons moet egter nie te veel afwyk van die juffrou se aanbieding nie aangesien sy ‘n plan het om die leesproses stap-vir-stap te ontsluit. Gebruik ‘n sleutelkaart om assosiasies vir die klanke te vind. As julle bv. konfyt moet lees kan jy daarop wys dat dit met k vir kat begin, dan o vir os…as ek na kwaai kyk…begin dit met ‘n k vir kat en dan ‘n w vir wol… Vergelyk die woorde en wys op die vangplekke…Trek ‘n streep onder die “aai” om die eenheid te wys en teken sommer ‘n bietjie konfyt in die “y” van konfyt om die verbintenis aan te dui. Jy is reg – die kinders steun soms te lank en te veel op die prente en op “papegaailees”. Die juffrou behoort egter ‘n proses te hê waarvolgens sy wil werk. As ons dit omver werp gaan ons slae kry. 😉
Dit behoort egter nie skade te doen as jy onthou-woorde in die huis op plak om toevallig te lees nie. Maak ‘n “ek”-plakaat teen die yskas en gebruik die skoolwoorde. Skryf die woord en illustreer dit sommer met tydskrifprente…bv. Ek (met ‘n foto van poplap), konfyt, tamatiesous, ens. Dan kan jy op ‘n volgende bladsy skryf: Ek hou van konfyt. Ek hou van tamatiesous. Ek hou van graanvlokkies…’n Volgende dag kan jy ‘n bladsy opplak wat ander sinne herhaal…Dit is konfyt. Dit is tamatiesous. Vra later vir Poplap om te tel hoeveel keer sy konfyt in die boekie gesien het. Sy moet die woorde tel en die getal neerskryf. Hoe meer sy dit sê, sien en ervaar – hoe beter. Jy kan selfs flitskaarte maak met die woord en prent daarop. Flits en lees dit totdat jou dogtertjie dit met selfvertroue kan doen. Trek later ‘n kartellyn in en knip die kaart deur sodat sy self kan oefen. Al hierdie “dingetjies” behoort jou te help om jou dogtertjie op ‘n prettige wyse te help.
Ek het die inligting vir jou gestuur. Kyk ook na die skakel oor self oefen en lees. Spelreëls word eers in Graad 3 behandel. As jy die klanke goed vaslê, sigwoorde goed inoefen en die klanke in woorde + woorde in sinne gebruik, is die Graad 2-geletterdheid redelik goed hersien. 😉
Ek is op soek noa ‘n oulike storie boek wat oor tyd gaan? Weet juffer dalk van ‘n oulike boek? (Ek wil vir hulle die boek lees so dis nie vir die leerders wat graad 2 is nie)
Ons het vandag gaan skool “shopping” doen. Het besluit om hom uit sy huidige skool te haal en terug te neem na sy vorige arbeidsterapeut wat absoluut wondere met hom verrig het (Marie Greyling) en soek dus nou ‘n skool wat hom verder sal kan help. Het by die “Kransjakkers” by Skuilkrans NG Gemeente uitgekom wat wonderlik lyk, maar met JG se spraakprobleem glo ek nie hy is al reg vir hierdie skooltjie nie al sou ek hom vreeslik graag daar wou inskryf, alles is soos wat ons dit sal wil he, christelike waardes en ‘n regte plaasskooltjie in die stad. Die hoof het ons na Edu-excellence verwys wat iewers in Lynnwood is, hulle werk glo met kinders wat sukkel om te praat, hoor en aandagafleibaar is. Hulle het ook ‘n kleuterskool wat dan oorgaan na hulle eie laer en hoerskool. Ons gaan dit nou more soek, kon nie ‘n telefoonnommer kry nie dus gaan ons nou maar ry ek kyk. Ek hoop regtig dit is die regte plek vir JG, hy word April 5jr en moet nou dringend intensiewe spraakterapie kry sodat hy kan kommunikeer met maatjies en ook saam met hulle kan speel en nie langs hulle soos op die oomblik die geval is nie. Ek waardeer dit dat jy my geantwoord het en indien jy van enige ander skool / terapie hoor sal ek bly wees. Ek gee more terugvoering oor Edu-excellence.
As ek vinnig moet dink sou ek sê dat jy 7 kinders in ‘n ry moet laat staan – agter mekaar. Elkeen kry ‘n groot flitskaart met die dae van die week daarop. Ek het altyd vir my kleintjies die dae van die week op die wyse van Twinkle Twinkle Little Star laat sing…Jy kan dit dalk ook probeer en die kleingoed deurmekaar laat staan. Die klas moet dan die liedjie sing terwyl een kind die “dae” in die regte volgorde moet kry. As almal in die regte volgorde staan kan jy vrae vra soos “wie staan voor?” “agter” laaste? eerste? Hulle mag nie die kinders se name gebruik nie – slegs die dae van die week se name. Laat weet my asseblief hoe dit gewerk het 😉
Jy kan ook taaloord en think online probeer…en dan ‘n goeie soort gom vir die sitvlak 😆 Jy kan iets soos ‘n tutor oorweeg om jou seun te help met die huiswerk – indien dit moeilik is om ‘n oog oor die huiswerk te hou. Boeta moet egter weet dat Ma later na die boeke sal kyk…
Ek is besig om idees te soek vir 2 ouer plakaate – doel 1 is om die ouers meer betrokke te kry by die skool en die die ander is om die ouers meer betrokke te kry by die kinders se leerproses, maar nog niks gekry nie.
Ek het wel iets gekry vir Gr. 6 – wat onderwysers saam met die leerders huis toe kan stuur vir die ouers se aandag (Werk wat ouers saam met hul kinders kan doen).
Juf, jy is reg uit die hemel gestuur. Ek hoop jy kan help. Ek is opsoek na flitskaarte vir hoofrekene in gr 3. Ook enige idees om wiskunde meer prakties te maak. Ek is senior primer opgelei en gee nou vir gr 3 klas en sukkel nogal baie. Dankie vir hierdie wonderlike blad. Groete
Ai, ek is regtig baie beindruk met jou webtuiste. Ek soek raad. My dogter is in graad 1. Sy het plus(meer maak) en minus(minder maak) deeglik onder die knie, altans so het ek gedink.Ek kan selfs vir haar vra wat is byvoorbeeld “2 minder as 98″ of ” 4 meer as 42″ en sy sal op haar vingertjies tel en vir my male sonder tal die regte antwoord gee. Hoe groter die getal, hoe lekkerder vir haar. Haar klasjuffrou het in hul huiswerkboek verlede week geskryf ons moet begrippe soos bv.”hoeveel is 6 meer as 3″ (antwoord is 3, maar sy antwoord 9 )en “hoeveel is 6 minder as 8” byvoorbeeld met hulle oefen.
Ek is in die diepkant ingegooi die jaar. Ek was jare ‘n Graad 3 juffrou wat nou Graad 1 moet skoolhou. Ek geniet jou webtuiste vir al die wenke! Doen so voort. Laat weet gerus as daar raad is veral goed wat ek kan doen om die kinders makliker te leer lees en skryf. Ek hoop ek stel geen van die ouers teleur nie.
Ek het vandag op jou webtuiste afgekom en nuwe moed gekry. Ek het ‘n tweeling (seuntjie & dogtertjie)wat vanjaar Graad 1 begin het. Die skool het hulle evalueer en aanbevelings gemaak dat hulle albei na ‘n arbeidsterapeut moet gaan en getoets word vir ADD. Ek is ‘n enkel ouer en kan nie die uitgawes op hierdie stadium bekostig nie. Het jy dalk vir my enige raad hoe om dit te hanteer.
‘n Ander opsie is om ‘n projek te reël in samewerking met die skool. Vind uit of daar ‘n plaaslike arbeidsterapeut is wat ‘n basiese siftingstoets by die skool sal afneem vir ‘n baie lae fooitjie. Elke outjie betaal bv. R50 – R100 vir ‘n toetsing. Dit lei weer tot baie verwysings en moontlike kliënte. As die terapeut dus met die probleempies vorendag kom, kan die juffrou (en jy) oefeninge doen om te probeer help. Dikwels kan die arbeidsterapeut tuisprogramme verskaf om tuis te volg of kan sy die kleingoed in groepies sien – teen ‘n laer tarief. Moenie tou opgooi nie. Daar is hoop. 😉
Wat ‘n voorreg om iemand soos jy op te spoor. Ek is ‘n Gr 1 mamma, en het nogals baie keer raad nodig (al is ons nou eers in die 1ste kwartaal). Daar is so baie wat die kleintjies moet baasraak. Dank aan die Liewe Vader, dat Hy my oor jou pad gebring het.
Dagse, Ek is ‘n tuisbly mamma met ‘n baie besige 3 jarige tweeling seuns. Hulle word Mei al 4 en ons het ongelukkig nie nou die finansies om hulle in die kleuterskool te plaas nie. Ek weet die kleintjies leer deesdae al van 3 jaar oud af en ek wil nie he hulle moet ‘n agterstand he as hulle uiteindelik eendag skool toe gaan nie. Ek het besluit om hulle tuis te onderig – kan juffrou my dalk help met ‘n webskakel waar ek die curriculum vir 3 jariges kan aflaai. Die wat ek al reeds gekry het is of engelse skakels of oorsese skakels en dit help nie veel met die afrikaanse outjies nie.
Hi, Tersia. In Suid-Afrika is daar nie werklik ‘n kurrikulum vir voorskoolse (voor Graad R) leerders nie. Ek gaan wel vir jou ‘n nommer van ‘n Educare juffrou stuur sodat jy ‘n bietjie met haar kan gesels
Ek hoop regtig dat jy my kan raad gee! Ek het ‘n Gr 1 wat glad nie geinteresseerd is om huiswerk te doen nie. Ek het al vir hom gese vir elke dag wat hy dit mooi en getrou doen sal ek hom R5 gee en dan kan ons die einde van die maand vir hom sy eie bankrekening oopmaak. Dit het vir 1 dag gewerk en nie weer nie. Dit is ‘n “gemoanery” van die begin tot die einde. Hoe maak ek dit vir hom lekker? Ek is so raadop ek kan oor die muur spring en skelm koekies eet….
Duisend dankies vir al die mooi idees wat ek die afgelope tyd op jou blog kon kry.Kon baie my kollegas help wat probleme ondervind
Ek het laas jaar klaar gestudeer, en is tans in my eerste jaar van skool hou. Ek is mal oor onderwys, ek lewe vir die kinders. Ek hou skool by n Plaas skool in die Karoo. Dit is ‘n lewenservaring. Ek het die Grondslagfase klas, d.w.s Graad 1, 2 en 3. Ek het 23 leerders in my klas. Dit is elke dag n groot uitdaging om vir hulle skool te gee, want hulle is baie “rou” kan ek amper sê. Hulle het nie voorkennis nie, so wat ek vir hulle leer, is wat hulle ken. Ek het ook nie ‘n mentor by die skool nie, want daar is net 2 onderwysers. Ek sal die ervaring wat ek die jaar opdoen vir niks verruil nie. Dit is n eenvoudige maklike lewe. Dankie Juffer vir die dae wat ek af is, of nie ‘n idee het wat ek met die leerders gaan doen nie, dan is U daar soos ‘n engel en help so baie.
Ek is so dankbaar vir hierdie webblad, ek kom kyk daagliks vir nuwe inspirasie. Ek gee skool op die platteland en sit by tye met my hande in my hare. Ek wil graag hoor of Juffer nie dalk voorbeelde het van assesserings aktiwiteite, gepas vir Graad 3 vir Wiskunde en Geletterdheid nie. Veral met die opkomende sistemiese evauleering hierdie jaar wil ek graag so veel as moontlik voorbereiding doen, want die skool se slaagsyfer is nie wat wonders nie, so enige hulp sal ek vreeslik waardeer. Dankie vir alles wat hier verskyn dit is regtig ‘n lewensredder!
Dit help alklaar, ek voel maar party baie afgesonder vanweë die skool waar ek skoolgee. En dinge is bereik ons nie so vinnig soos in die stede nie. Baie dankbaar vir die raad…
Hoe kan ek dit interessant vir die leerders aanbied. Is daar dalk ‘n spesifieke webwerf waar ek inligting kan verkry oor die regte leesmetode. Op hierdie stadium voel ek skoon dom, aangesien die leerders groot agterstande toon. Sal bly wees as u dalk raad kan gee.
Ek glo was daarin dat die outjies die klanke moet ken. Kyk gerus ‘n bietjie na Deborah se webtuistes.
Dit hang af waarvoor jy jou tweetjies wil toets. Indien jy wil kyk of jou oudste enetjie se vaardighede op peil is vir sy ouderdom, kan jy ‘n arbeidsterapeut raadpleeg. Ek sal eers in die middel tot aan die einde van sy Graad R-jaar vir skoolgereedheidstoetse gaan (opvoedkundige sielkundige)…Die kleintjie hoef nie nou al te gaan nie. Dit is altyd goed om ‘n kind se ogies jaarliks te toets – aangesien dit voortdurend ontwikkel. Daar is plekke in SA wat die toetse gratis of teen verminderde fooie doen. Wag tot die Graad R-jaar voor jy die groot toetse aanpak. Baie sterkte 😉
Trek die buitelyn van die SA-kaart na en knip die onderskeie provinsies uit. Jy kan prente bo-op elke provinsie aanbring (en dalk elke provinsie ‘n ander kleur gee). Bv. Die Wes-Kaap kry wingerde / druiwe, koring, Stormers…Gauteng het goudmyne, Bulle…Bespreek elke provinsie met die aspekte wat jy daar kry. Nadat julle die provinsies bespreek het, kan ‘n kind die provinsie op die groot kaart vassit. Later kan hulle die legkaart bou as vaslegging of die los prentjies by die onderskeie provinsies pas. Soek mooi kaarte van die land of selfs van elke provinsie – om deel van jou uitstalling te vorm…baie kleurvolle prente en boeke sal goed werk…en flitskaarte. As jy van wingerde praat – moet die woord “wingerd” iewers verskyn. As jy van goud praat – sit jy die woord by die prentjie vas. Sê sommer terloops dat jy ‘n vangplek in die woord sien – “Pas op vir die vangplekke…Wat hoor ons aan die einde van goud? Jy hoor ‘n t, maar skryf ‘n d.” As jou les ‘n SW-les is, moet jy nie te lank aan die vangplekke wy nie…Tik op die vangplek (of trek ‘n rooi lyntjie daaronder) en noem net dat daar ‘n vangplek is en dat ons later daarna gaan kyk. Gaan dan aan met die les en behandel die vangplekke tydens jou taallesse.
Eerstens baie dankie vir die webblad – ek geniet dit baie. Op hierdie stadium verslind ek enige iets wat ek raakloop. Waar begin ek soek na ‘n Educare-juffrou? Ons bly op ‘n klein platelandse dorpie. Die naaste “groot” dorp is Bethlehem. “Juffrou” wees is vir my ‘n hele nuwe veld aangesien ek 18 jaar in die korporatiewe wêreld was.
Middag, Chantal 😉 Ek verstaan jou bekommernis en vrese baie goed. Dit is nie altyd te sê dat die een spesifieke middel of hulpmiddel vir jou spesifieke kind gaan werk nie. Is die Mnr Venter dieselfde man wat op Carte Blanche was? Ek sal na sy videotjie moet kyk om ook te weet waaroor dit gaan. ‘n Vriendin verduidelik dat die dokter aan haar die volgende vertel het:
Ons het al gemerk dat sommige kinders geen verandering op medikasie toon nie. Vir dié wat wel ‘n reaksie getoon het, was daar ‘n pragtige verandering – juffrou kla nie meer so baie nie, die werk is klaar, die werk is netjies, die gesiggies blom en die punte styg. Ongelukkig moet ‘n mens maar eers ‘n ding uittoets om te kyk of dit vir jou spesifieke kindjie werk. Indien dit nie die gewensde oplossing is nie, kan ‘n mens neurofeedback terapie probeer (kyk regs onder my lysie “blogrolle”-skakels) of met ‘n pediater gesels oor ander idees. Ek las vir jou die skakel na inskrywings oor ADD / ADHD en eetpatrone hier:
My moeder is ‘n dagmoeder en wil graag vir die kindertjies prentjies gee oor Die Skepping wat hul self kan inkleur en so dan ook kan leer oor die Skepping. Het jy dalk enige idee waar mens so ietsie kan kry. Dit sal baie help as jy dalk oulike idees het van hoe mens die boodskap op ‘n speelvolle wyse kan oordra. Die kindertjies wissel van 2 tot 5 jaar. Baie dankie vir ‘n baie baie oulike webwerf. Groete
Ek hou veral van die eerste twee. Jy kan inskakel of inskryf op hul nuusbriewe en forum om gereelde inligting en nuus te ontvang. Die idees is so reg in die kleintjies se kraal. Ek dink ons moet net grawe en soek vir meer eenvoudige prentjies. Bv. net ‘n son of ‘n maan in plaas van ‘n hemelruim vir die 2-jariges. Die heel kleintjies kan ‘n son of maan op ‘n papierbord maak terwyl die 5-jariges meer detail kan hê. Doen dalk stempelwerk met die kleintjies of gee die klaar uitgeknipte vorms vir die groot prent. Hulle moet dit dan nie plak – onder leiding en toesig.
Lateraliteit verwys na die kleintjie se innerlike bewustheid van die kante van die liggaam. Met ander woorde haar begrip vir links en regs. Posisie in die ruimte handel weer oor die bewustheid posisies in ‘n ruimte of ten opsigte van ander voorwerpe. Dit dek die begrip van voor, agter, langs die…, agter die…
Hi, ek is raadop, en omtrent elke tweede maand in trane. Ek weet nie meer wat om te doen nie, my seuntjie is in Gr.1, hy doen baie goed en daar is glad nie aanpassings of ander probleme nie, die enigste GROOT probleem is sy netheid. Hy kleur ongelooflik lelik in, Sy werk is ‘n gekrap en sy boeke is onnet. Sy potlode en so lê glo die hele klas vol. Ons is nie so in die huis nie, inteendeel, ek is ‘n perfeksionis en dis nie dat hy nie weet hoe om netjies te wees nie. Wat kan ek doen?? Ek kan nie so aangaan nie, dit ontwrig die hele gesin as ek elke tweede maand by sy juffrou moet hoor hoe onnet sy werk is. Het jy vir my raad seblief!!
Ai, jai jai…Het die skool niks aanbeveel nie? 😉 Kom ons kyk…As ek reg verstaan, is daar geen akademiese probleme nie. Grootman is net ‘n bietjie “buite die lyne”. Dit kan wees dat sy fyn motoriese of fynspier ontwikkeling net ‘n bietjie agter is. Met ander woorde die spiere wat help om goeie beheer oor die skryfaksie uit te oefen, is nog ‘n bietjie styf. Julle kan ‘n bietjie aandag aan die fynspiere gee (loer gerus by die skakel) om die spiere te oefen. ‘n Ander opsie is om ‘n konsultasie met ‘n arbeidsterapeut te probeer om te kyk watter raad sy dalk vir julle het. Arbeidsterapeute is goed opgelei om na die spiere (handspiere en groter liggaamspiere), postuur, spiertonus, skrif…ensovoorts te kyk. Seuntjies se fyn spiere is dikwels nog nie genoegsaam ontwikkel om die skryf- en tekentake aan te pak nie en daarom is die skryfaksies ‘n probleem. Foei tog…ek is seker dat hy glad nie onnet wil wees nie. Dalk is dit net die koördinasie en beplanning op die boek wat lol. Dis nie asprisgeit nie :wink:…MAAR dis ook nie ‘n teken dat hy groot probleme sal hê nie. Dis ‘n normale ontwikkelingsproses wat ‘n mens net ‘n bietjie moet aanwakker. Kyk ook na die skakel en inskrywings oor skrif (ignoreer die afdeling oor lopende skrif tot Graad 3). Tik woorde soos abc, skrif, skryf, klanke, ens. by die soekblokkie aan die regterkant in om nog artikels te kry rakende oefeninge en skryfwerk. Ek het ‘n stukkie oor oefeninge vir die handjies (wagwoord = die stukkie agter die @ van jou werkende e-pos adres).
Baie dankie vir die raad! Ons het verlede jaar ‘n tuisprogram gedoen juis vir sy fynmotories, sal net weer bietjie dit nader en weer ‘n paar oefeninge met hom doen. Ek het dit nie in my vorige vraag genoem nie, maar ek het raad nodig oor ‘n ander aspek, en dalk oor jy ‘n juffrou is, kan jy dalk vir my raad gee. Ek het van die eerste kwartaal af bietjie my vertrou in my seun se juffrou verloor. Binne die eerste 3 weke van skool het ek ‘n RO briefie in sy tas gekry, dit was vir my ‘n skok, ek het regtig gedink my kind is gereed vir alles, maar ja. Ek het hom gestuur vir die RO klas, na die eerste klas het sy my laat weet dat dit nie mee nodig is nie, sy het hom weer getoets en hy is fine. Hy het nog Wiskunde RO gehad, en na 4 weke het daardie RO juffrou vir my gesê sy weet regtig nie hoekom sy voog juffrou hom gestuur het nie, want hy kry 4 vir al sy oefeninge en het dit regtig nie nodig nie. Die eerste 3 dae van die tweede kwartaal het ek hom een middag gaan haal en toe moet ek hoor my kind ontwrig die hele klas. Na ek en my man met hom gesels het, en vir hom belet het om met van die ander seuns maats te speel wat absoluut onmoontlik is, het sy my een middag voorgekeer, net om te sê dat sy jammer is, maar ek was die verkeerde ma teenoor wie sy afgegaan het. Ek het dit van die begin geweet, maar mens is mos nie heeldag daar om jou kind te dissiplineer nie. Verlede week het sy, sy werk vir my gewys en dit is waaroor my vorige vraag gegaan het. Die ding is, sy laat toe dat hy rondloop in die klas, my kind is nie hiperaktief of aandagafleibaar nie, daarvoor het ek hom laat toets by ‘n Opvoedkundige Sielkundige en Arbeidsterapeut om juis seker te maak hy is reg vir skool. Ons het oor die naweek vir die juffour ‘n brief geskry en gevra dat sy hom seblief moet ferm hanteer oor die rondlopery. Vandag weer het hy rondgeloop sy het dit nie hanteer nie en hy het nie sy werk vir die dag klaargekry nie – wat maak ek??
Die ander ding wat ook verkeerd gegaan het, my seun is links, aan die begin van die jaar het ek haar gevra om hom seblief aan die linkerkant van die tafel te laat sit. So vind ek Vrydag ook uit hy sit aan die regterkant van die tafel, en sodoende as hulle werk dan stamp hy en sy maatjie mekaar tien teen een, dis ook hoekom sy werk so kan lyk, en as hulle speltoets skryf, stamp hy teen die bordjie wat tussen hulle gesit word. Sy is self links en ek verstaan regtig nie hoekom sy hom aan die regterkant laat sit nie. Help asseblief, ek is raadop oor die situasie, ek vrees elke middag as ek my kind gaan haal, want wat volgende!! Ek is moeg om oor dissipline by die huis en skool te worry!!
Goeie-naand, Annalien 😉 Ek is bly dat ek kon help. As ek so na jou vertelling oor jou seuntjie kyk lyk dit asof alles goed gaan. ‘n Mens kan dalk vir jou seuntjie ‘n horlosie kry of ‘n “egg timer” wat hy moet opwen. Dit help sekere kinders om gefokus te bly op die takie wat binne 5 of 10 minute moet klaar kom. ‘n Mens kan ‘n gidsie op sy tafel plak wat bv. aandui hoe lank hy per taak kry om dit te voltooi. Probeer eers ‘n paar maal tuis…Teken ‘n horlosie en bedek dit met kleeflint (sommer ‘n breë strook of plastiek). Trek die huidige tyd sy armpies en gebruik ‘n ander kleur om die beoogde plekke te wys. Gee ‘n leesstuk of doolhof-aktiwiteit en kyk of dit werk. Die horlosie wat jy teken en die een waarop hy sy vordering kan dophou moet dieselfde soort wees (digitaal of ‘n opwen model). ‘n Mens kan dan aan die juffrou verduidelik dat jy hierdie metode by die huis volg – as dit vir julle werk. Gee dan vir juffrou so ‘n horlosie vir die tafel en ‘n witbordpen. Sy hoef dan net die lyne te trek en af te vee as jou seuntjie klaar is. ‘n Ster of ‘n glimlaggende gesiggie in die boek sal vir julle dan almal ‘n aanduiding wees dat dit telkens gewerk het en na ‘n sekere aantal gesiggies – volg ‘n roomys! 😆
Middag, Gertie 😉 Ek het omtrent gesukkel om oulike goedjies oor die sokker te kry. Kyk gerus by die skakel. Ongelukkig is die leesstukke nog ‘n kopseer. Ek sal verder soek en plaas as ek ‘n paar kry 😉
Ek het onlangs op ‘n “groep” afgekom vir ouers wat tuis onderwys probeer. Jy sluit basies aan d.m.v. ‘n yahoo rekening en ontvang daagliks briewe en inligtingstukke van ander lede. Dit kan dalk ‘n goeie hulpmiddel wees en kan vir jou baie hulp bied.
Jy kan gerus op die kurrikulumwerf loer en die afsonderlike kriteria deur gaan. Kyk ook na werwe soos “tuishulp” en “kleuters.co.za” (skakels aan die regterkant van die blog se voorblad) vir idees om tuis te probeer.
Ek soek dringend hulp vir my seuntjie hy was laas jaar in gr1 en die skool het hom agter gehou omdat hy n spraak probleem het en nou is hy weer in gr1 hy doen nou beter in die skool maar op sy raport kry hy nogsteeds slegte punte omdat hy nie op standaard is nie is daar enige oefeninge wat ek kan doen met hom of is daar dalk raad ek is hardop
Hello, Chantal 😉 Gits, vrou. Ek is nie heeltemal seker wat die skool op die rapport gesê het nie. Het hulle jou al na ‘n spraakterapeut of ‘n opvoedkundige sielkundige verwys? Dit sal dalk goed wees om hom skolasties te laat toets sodat die skool (en julle veral) sal weet waar die uitvalle lê. Indien die probleem-area spraak is, kan dit sy spelvernuf beïnvloed. Sy wiskunde punte behoort steeds goed te wees. Jy kan altyd die rapportjie aan my stuur (086 566 1926 faks) sodat ek kan sien wat die juffrou gesê het. Ons moet eers weet wat die kwessies is 😉 Groete vir grootman
Hello, Minette 😉 Ek kon nog nie werklik lopende skrif op die net kry nie. Die “fonts” wat jy wel kry loop nie altyd aaneen nie – die skrif is los. Grawe gerus by die volgende adresse rond:
Ek het vir 12 jaar skool gehou en het verlede jaar opgehou met werk. Ek is gekwalifiseer in jp en pp. Ek en my man het n seuntjie 3 en dogtertjie van 1 ingeneem in ons huis saam met my twee baie ouer kinders. Skielik is ek so emosioneel betrokke dat my kop toeslaan oor alles wat hulle behoort te kan doen op die ouderdom. Die seuntjie is ADHD en jy kan dink, al die juffrouens by die skool kla, maar ek weier om hom op medikasie te plaas. Weet jy dalk waar ek kan raadsoek oor natuurlike produkte om hom te help met konsentrasie, of die uitweg wat ek eerder verkies is oefening daarmee?
Hello, Santie 😉 Ek het gou vandag soos in Oubaas se woorde “gekonfeddereer” met ‘n kollega. Sy het gesê dat sy dit toelaat, MAAR omdat die outjie nie ‘n hoeveelgevoel vir die waardes van die getalle het nie…kry hy dan ‘n laer kode. As die outjie dis nie die som op sy eie kon doen nie, maar eerder hulp (‘n krukkie) benodig het sal die punt strenger (2) wees. As die outjie sonder hulp die som kan doen, sal die kode ‘n 3 wees. Ek hoop ek het jou vraag korrek verstaan en beantwoord het. 😉
Hy skryf met ‘n potloodgreep,maar op die stadium in my opinie help dit niks. Ek weet nie meer hoe om te maak met sy skrif nie. Hy skryf elke dag sinne vir my, en ek moedig hom aan om netjies te werk, maar in die klas is ek nie daar om ‘n oog te hou nie. Ek is so bekommerd dat sy skrif sy algehele punt gaan beinvloed. Is daar enige raad en oefeninge wat ons kan doen.
Die ontwikkeling van die spiere in die skouer-, arm-, gewrig- en hand-areas is baie belangrik om die spierbeheer te verbeter vir skrif…Ná die oefeninge kan jy die opgewarmde spiertjies ‘n bietjie laat skryf.
ASB waar kan ek meer inligting kry vir R/O, wat kan ek as ma doen om my kind te help. Sy is op die oomblik in die elsen klas en ek sien nie baie vordering nie.
Elsen-klasse word by verskillende skole op verskillende wyses behartig. By sommige skole woon die kind die klas voltyds by, by ander word die kind vir taal- en wiskundelesse onttrek en by ander skole gaan die outjies slegs vir 1 of 2 lesse (periodes) per week na die ELSEN-juffrou toe. Indien jou dogter in die laaste kategorie val, kan die moontlikheid bestaan dat die klas of groepie tot so groot as 10 leerders kan wees – aangesien die staat sulke groepe vereis. Dit is ongelukkig nie effektief vir outjies wat een-tot-een aandag benodig nie.
Tik gerus woorde in die “search”-blokkie in om te soek na voorbeelde en takies. Kyk ook na die afdeling oor drukbare werk en na die “blogroll” aan die regterkant van die voorblad vir skakels na ander werwe. Baie sterkte!
Baie dankie vir als wat jy vir my gestuur het dit gaan baie help. My dogter is nou 9 jaar oud. Sy het in Amerika groot geword en moes Afrikaans leer praat toe sy 3 was. So sy het nou bonop ‘n taal gaterstand. Sy gaan ook elke Woensdag na die PTA Universetein vit hulp en dit help baie. Ek sal na haar skool gaan en gaan vra vir ou boeke of werk stike, nog mals dankie.
Oefen die hele resep deeglik by die huis en pak al die bestandele in afsonderlike houertjies – merk met ‘n prentjie en ‘n woord of ‘n nommer volgends die stappe. As die goedjies in die regte volgorde gepak kan word en die blaaiboekie langsaan staan, behoort dit die ergste spanning weg te neem EN die kleingoed kan die resepte vir later hou. 😉 Laat weet gerus hoe dit gegaan het.
Hello, Leonie…4-5 is die jaar voor Graad R en ongelukkig is ek nie seker wat so ‘n outjie behoort te doen nie. Ek het egter die afgelope tyd met ‘n groot hoeveelheid Graad R-verslaggies te doen gekry…Loer gerus ook aan die regterkant (onder blogroll) vir die skakel na Kobus Weyers se skoolgereedheidslysie. 😉 Ek het ‘n tydjie gelede iets oor “kurrikulum” getik. Tik gerus die woord by die bruin search-blokkie in om die skakel te kry. Daar is twee dokumente – een vir taal en een vir wiskunde. Dit gee vir jou die presiese verwagtings per graadgroep.
Dik jy dit is goed as ons nou weer werk kry van gr1 sy is die oomblik in gr2 of moet ek maar as doen wat ek kan kry. Die skool juffer het gese sy sal vir my iest van als gee.
Intussen kan jy A4-grootte muurkaarte maak (sien die afdeling oor drukbare bladsye vir voorbeelde) en teen die muur op plak. As julle 9 items moet tel, kan jou dogtertjie van links na reg (1, 2, 3…) tel tot by die getal en dan die syfertjie met haar vinger skryf. As sy soveel voorwerpe moet tel, kan sy op ‘n afparingswyse (“pas” die items by die prentjies) die items aftel. Sterkte!
Baie dankie, ek sal terugvoering gee.Ek gaan sommer nog baie op die webtuiste kom kuier. Groete Christien
Jammer dat ek weer vra, ons het my dogter by Dr Ford gehaat en hy se sy is baie sensetief. Maar ons het dit al agtergekom, en nou drink sy med elke dag. Maar ons oor weeg om van skool teverander wat waar sy nou is, is sy nie baie gelukig nie.
Hello, Chezel…Ek het gisteraand vir Herman ‘n stukkie per e-pos gestuur. Ek is nie heeltemal seker of dit reg is nie. Hoor gerus by manlief of hy dit gekry het. 😉
Dit is moontlik dat jou dogtertjie ‘n blokkasie in die binneste oorkanale het en daarom nie luister na julle nie. Sy hoor moontlik nie al die stemtone nie en ‘n mens kan haar na ‘n oudioloog of spesifiek ‘n oor-, neus- en keel dokter neem om te koekeloer. ‘n Outjie wat hier by my op die moontlike herhalerslys was, se ore is gedurende die Junie-vakansie beloer en ‘n blokkasie is verwyder. Skielik kan hy al die klanke hoor, luister hy as juffrou praat….ag, dit was regtig net positief.
In die klas is die spasie beperk en al sê dokters en sielkundiges dat hiperaktiewe outjies voor en in die middel van die klas moet sit, werk dit nie altyd nie. Daarom kan ‘n mens probeer om die outjies teen die kant en langs ‘n stiller maatjie te laat sit, sodat die versoeking vir klets minder is. Jy kan ook vir die outjie “vroetel-speelgoed” gee om hom besig te hou. Gee byvoorbeeld stresballetjies of rubber pypies sodat die outjie nie met ‘n liniaal of potlood sal sit en tik nie. Sommige juffrouens gee vir hierdie outjies ‘n groot plastiek bal (“gym” bal) of ‘n rubber kussinkie om op te sit. Dit veroorsaak dat die outjie moet fokus op die balansering en dus nie tyd kry vir kriewel nie. Hierdie gedeelte vloei nogal redelik sterk saam met die behandeling vir ‘n lae spiertonus…
Dan kan jy ook versoek dat die hele klas suikervry bly deur die week en ‘n lekkertjie vir Vrydae toe laat.
Ons knapies lees al…Ek weet nie hoe dit in ander lande gebeur nie. 😉 Ek weet dat sommige skole eers die klanke behandel en dan woorde bou. Sodra die outjies hul eerste woorde begin bou, leer die juffrou vir hulle sigwoorde aan en gebruik hulle die woorde in eenvoudige sinne. (Bv. Die bal hop. Die bal rol. Die bal hop op.) In baie gevalle meng die juffrouens die metodes omdat die kurrikulum so baie van die kleingoed vereis. Gesels gerus met die juffrouens in die omgewing om te hoor hoe hulle dinge doen 😉
ek soek graag inligting oor AD/HD en brone waar onderwysers kan inligting soek vir tips oor hoe om sulke leerders te hanteer in hul klasse,het enige iemand dalk vir my enige verwysings?
Môre, Leser 😉 Die potloodgreep ontwikkel saam met die handspiertjies sy “rypheid” vir vashou en beheer. Die outjies gebruik gewoonlik eers stewige, dik vetkryte en later driehoekige (tripod) kryte en dik driehoekige potlode. Jy sal dikwels hoor dat kleuterskool juffrouens nie van inkleur-werk hou nie. Die kind moet nog kreatief wees en self sy prentjies kan skep.
Ongelukkig is my handleidings en gidse by die skool. Ek hoop egter al die skakels hier bo sal jou kan help. Tik ook woorde soos “skryf”, potloodgreep, fynspier ontwikkeling…by die “search”-blokkie aan die regterkant in vir nog inligting. 😉
Hello, Sue 😉 Asperger is ‘n sindroom wat dikwels as ‘n baie ligter vorm van outisme beskou word. Kyk gerus na die “verwysings”-blad vir skakels oor outisme en asperger. Kyk gerus na die skakels wat ek in hierdie skrywe vir jou plaas. Kontak die organisasies wat ingelig is oor Aspergers om ‘n diagnose te maak.
Ek glo jy sal my kan help. My seuntjie sukkel met die r-klank. Het hom by ‘n spraak terapeut gehad, maar die huiswerk was net, ek sê woorde met ‘n r in en hy sê dit agter na. Of ek lees vir hom ‘n storie en hy moet vir my die r woorde herhaal. Ons het ook geoefen waar hy vir my moet sê waar in die woord hoor hy die r-klank, voor middel, agter. Het jy miskien vir my nog oefeninge wat ek met hom kan oefen om die r te kan sê. Hy kry die tril klank van die r al reg.
Ek stem volkome saam, Nikita 😉 Veral wanneer die outjies begin oplet na “wat juffrou sê”, begin hulle fokus op uitsprake en die gebruike van klanke.
Wat ‘n heerlike plekkie om te gesels! Ek werk met graad 1’s by ‘n privaatskool en kan altyd doen met ‘n bietjie raad en idees. Die webwerf was nou werklik vir my baie interressant en insiggewend.
Ek het jou gespek met Juffer op haar web-tuiste gesien. Hoop die privaatskool waar jy werk is in Johannesburg omgewing? Is dringend op soek na 1, my kleindogtertjie moet volgende jaar Gr R oordoen, sal haar graag in ‘n privaatskool wil plaas.Indien jy nie in Jhb is nie, kan jy my dalk in kontak sit met so ‘n skool?
Hello, Liezl 😉 Jy kan gerus hier vra indien jy na iets spesifieks soek. Andersins kan jy die webwerf CNX.ORG of Think Online probeer 😉
ek wil net graag raad he. my dogtertjie het in graad r spraak terapie onvang en sy sukkel nog om die ‘r’ reg te se. sy gaan hierdie jaar weer terapie kry. sy moet ook ‘n ontwikkelings pediater sien. my vraag is wat kan ek doen hierdie jaar om dinge vir my kind makliker te maak , bedoelende die huiswerk en terapie. waar vind jy ‘n middel pad? sy doen goed met die terapie en sy sukkel soms om die het en ge op die regte plekke te sit. sal dit met lees beter raak?
Die skooljaar is al weer fluks aan die gang en ek moet ‘n woelige tweeling se gr 2 huiswerk behartig. Albei van hulle het verlede jaar ‘n 2 gekry op hulle rapporte vir ‘Datahantering’ en ek weet nie waarna dit verwys nie. Die res van die uitslae is meestal 4’s en ‘n 3 hier en daar. Kan jy asseblief vir my verduidelik wat dit is en hoe ‘n mens daaraan kan werk? Wanneer moet hulle nie meer op hulle vingers tel vir optel- en aftreksomme nie? Ek wil nie hê dat hulle moet agterraak nie. Dankie vir jou oulike blog!
My dogtertjie verjaar 30 Desember (sy het pas 5 geword), moet hierdie jaar eintlik in Gr R wees, ek het haar sommer uit die staanspoor vir Graad 00 ingeskryf. Sy is baie teruggetrokke en maak nie maklik maats nie, sy sal eerder op haar eie speel, alhoewel sy baie selfstandig is. Ek het net gevoel dat sy emosioneel nie reg is om Graad R toe te gaan nie. Sy was vir 3 jaar in ‘n klein speelgroepie en ek kan sien dat selfs Graad 00 vir haar ‘n aanpassing is.
Die kind word nie verplig om skool te begin in die jaar waarin hy / sy 7 jaar oud word nie, maar ‘n mens sal wel later die rede vir vrystelling aan die skool moet noem.
Ek is ‘n juffrou wat hierdie jr begin skoolhou het vir 4-5 jariges en is opsoek na ‘n leerprogram wat ek as ‘n riglyn kan gebruik.
Jy kom asof jy gestuur is! Ek het hierdie maand ‘n naskoolsentrum begin en het na idees op die internet begin soek om veral die grondslagfase outjies te help en natuurlik my eie twee in graad 3 en 6 onderskeidelik. Baie dankie vir die wonderlike webblad!
My seuntjie is in Gr1 en moet ‘n redenaarstoespraak skryf. Die temas is: Geluide, Se nou, en Sorg. Ek is op soek na onderwerpe oor die Temas om die toespraak te skryf maar sukkel daarmee. Het jy dalk enige idees?
Hello, Tia 😉 Redenaarstoesprake is dikwels vol kwinkslae en regtig goed geskryf. Ek het nie agtergrondkennis nie, maar sal voorstel dat jy skole kontak met ‘n ryk kulturele geskiedenis vir ‘n paar gedagtes. Ek stuur vir jou ‘n paar name per e-pos 😉
Waar kan ek kyk vir enkelklank woordjies. Ek was so gelukkig om op die hoë frekwensie/sigwoorde af te kom asook die dubbelklank woorde.
Middag, Jolande 😉 Ongelukkig is ek nie seker wat die gevolge kan wees nie. Ek wil jou egter vra om vir Dr. Estelle Lawrence (een van my Facebook-vriendinne en ‘n skooldokter) te kontak. Sy sal vir jou ‘n beter antwoord kan gee 😉
Hello, Linda 😉 Ek weet van Breinlyn, maar is nie ‘n kenner op die gebied van tuisonderrig nie. Jy kan dalk by die tuisonderrig-groep aansluit en ‘n bietjie navrae rig. 😉
Om het al die (v l i s d b n t e)klank gedoen vir die 1 1/2 maand. Ek spandeer so wat 2-3 uur n dag aan die klanke en sinne wat juffrou vir ons huis toe stuur maar lyk nie of my dogtertjie verstaan nie. Sy kan die klanke wonderlik uitspreek en spel maar kan nie die woord se of in n sin gebruik nie. Is al raad op. Sy kan ook nie die voor geskrewe leesstuk lees nie.
Middag, Suzan 😉 Graad 1 is aanvanklik baie op ouditiewe en visuele vaardighede ingestel. Doen ‘n bietjie van die oefeninge wat by die skakels oor ouditiewe en visuele persepsie vervat is. Bespreek die probleem met die juffrou en vra of sy dalk ekstra lessies aanbied. Soms is dit nodig dat die juffrou net die aanbieding op ‘n ander manier herhaal.
Hello, Gogga 😉 Ek dink ook nie dat dit noodwendig stoutigheid is nie. Wil jy nie vir Dr Steyn (Kinderpsigiater, 021 887 2440) en / of ‘n sielkundige skakel en jou seun se gedrag verduidelik nie? Omdat die gedrag vererger onder spanning en met ouderdom ook, sal ek dit met ‘n kinderpsigiater en ‘n sielkundige wil “deur praat”. Ek is seker hulle sal vir jou na die regte kundige kan stuur of vir jou ‘n telefoonnommer kan bied. Hulle behoort ook vir jou riglyne te kan bied.
Ek is baie bly ek het jou raakgelees. Ek het baie nuttige inligting gekry. Ek is ma van twee pragtige seuns van 24 en 18 jaar en het so 6 maande terug mamma geword vir ‘n pleegsorg dogtertjie wat 4 en ‘n half jaar is. Sussie is verwaarloos, misbruik en seksueel gemolesteer. Sy is egter ‘n pragtige, dierbare en kosbare dogtertjie. Aanvanklik het sy met niemand gepraat nie ens ens. Dit is nou al baie beter. Sy is vrolik, lag, gesels en het ook geleer speel. Ek het egter begin om die basiese goedjies vir haar te leer soos om te tel. Sy kon nie. Om kleur te onderskei ens. Ek het klomp oefeninge gekry soos bo oor ‘n stoel, onderdeur, spring eenbeentjie ens ens. Sy knip al mooi (al is sy links meeste van die tyd) maar weier om te probeer teken. Sy kan regtig nog nie eens ‘n mannetjie, kat, hasie enige ietsie teken nie en weier dat ‘n mens haar probeer help. Hoe kan ek haar motiveer en dit op pretige manier doen? Sy sukkel ook bv in te kleur. Sy krap alle kleure deurmekaar. Aanvanklik het sy net een kleur gekrap maar nou al allerhande kleure.
Intussen kan ‘n mens maar aanhou probeer en die heeltyd praat en prente bespreek. Al wil sy nie die prente teken nie, kan ‘n mens maar gesels…Die kat se kop lyk amper soos ‘n sirkel en sy lyfie soos ‘n eier. Sy oortjies én sy neusie lyk vir my soos driehoeke…Teken dan ‘n eenvoudige prentjie (asof jy ingedagte “doodle”). Stal julle voorbeelde sommer so terloops naby die inkleurtafel uit. Dalk motiveer dit haar om self te probeer. Laat weet gerus of dit gewerk het of nie gewerk het nie. 😉 Baie sterkte!
baie dankie vir mense soos jy wat nog omgee en KEN van… en iets daadwerkliks DOEN om ons NIE-jufrou-mammas te HELP!!
Jy kan gerus soekterme by die bruin blokkie aan die regterkant in tik om meer oor klanke en die uitspraak van klanke te wete te kom. Gebruik woorde soos abc, skryf, klanke, uitspraak, ensovoorts.
Ek is ‘n baie bekommerde Mamma, my seuntjie is in Gr 2, oor die algemeen gaan dit met hom goed, sy onderwyser het ons ingelig dat hy baie aandagafleibaar is en nie klaar kry met sy werk in die klas nie, hy ruil se b en d en 5 om, hy lees stadig uit sy lees boek, maar as hy iets anders lees sukkel hy glad nie. Ek het vandag sy boeke terug gekry en geskok oor hoeveel werk hy nie klaar kry nie. Ek het al ‘n voorstel van ‘n vriendin gekry om hom te vat vir oogtoetse, maar is nie seker dit gaan die probleem oplos nie, hy is nie woelig of stout in die klas nie, sy gedagte dwaal net en werk stadig. Het jy enige raad, een ding wat ek wel agter gekom het (en hier om jou blog gesien het, wat ek nooit sou weet nie) is dat hy sy potlood verkeerd vas hou, daaraan het ek dadelik aandag gegee. Moet ek bekommerd wees of nie. Dankie vir jou fantastiese blog
Hallo, Elardi 😉 Wat van ‘n speletjie wat losweg op ‘n slangetjies- en leertjiesbord gebaseer is en wat oor goeie optrede teenoor maats gaan. As jy afknou en boelie, gly jy teen ‘n tou af. Maak dit lekker groot met verskillende kleure blokke (so drie). As jy dan op ‘n groen blok land tel jy ‘n leeskaartjie op met ‘n eenvoudige sin soos: Jy het ‘n maat getroos. Skuif twee blokke aan. As jy op ‘n geel blok land, lui die kaartjie iets soos: Jy het ‘n maat gestamp. Neem drie treë terug. Dan dek die speletjie goeie gedrag en betrek dit ook wiskundige konsepte (tel aan, terug…). As die speletjie groot genoeg is, kan die outjies dit op die mat speel. Ek hoop dit kan help 😉
Ek was opsoek na inligting vir n redenaars praatjie vir my graad 2 dogtertjie, toe ek op jou afkom……dis n fantastiese idee wat jy hier beet het…
Prys poplap vir die oulike en slim werk en gee vir haar ‘n uitdaging of twee. Deel jou bekommernis met die juffrou. Dalk kan sy ‘n ekstra som of twee ter uitdaging gee. Loer ook na boeke soos Slimkoppe vir lekker werk en gee klein beloninkies (‘n mooi plakker, ‘n ekstra lekker lekkertjie, ‘n mooi haarrekkie…) vir dag of ‘n week se goeie werk. Ek hoop dat sulke dinge die hartjie se ligter maak. 😉 Baie sterkte en ‘n stywe druk vir poplap 😉
Ek is so dankbaar ek het op hierdie webblad afgekom! Ek het 2 dogtertjies in Graad 1 en Graad 2. My jongste in graad 1 haat skool en sy weier om te lees en ek moet haar dwing om haar huiswerk te doen en ek sit pligsgetrou elke middag saam met hulle en doen huiswerk, maar dis ‘n optraande stryd met die klanke, maar sy is ‘n boffin met somme. Soms wonder ousus hardop wat is 7 + 6 en binne sekondes sal kleinsus die antwoord gee. Maar as dit kom bly lees en skryf is sy moeilik. Sy skryf ook soms spieelskrif en ons het haar laat toets en hulle se sy is regs alhoewel sy soms die potlood in haar linkerhand sit as haar regterhand moeg word. Sy skryf ook agteruit. As sy byvoorbeeld “kat” moet skryf begin sy met die “t” en skryf van regs na links. Ons het nou begin met arbeidsterapie en ek glo en vertrou dit sal help.
Goeiemore, Ek woon tans in Australie en geniet jou inligting! Ek wil graag weet hoe ek my dogter die ‘r’ klank kan leer. sy se dit as “l”
eenvoudige leesstukke te kry. Dan kan jy ook na die skakel op my blogroll kyk na Nokkie Hartman se webwerf. Sy verkoop gidse of handleidings wat taalreëls en vaardighede vir die jongspan vergemaklik…en moenie ophou lees nie 😉 ‘n Groot druk vir jou meisiekind 😉
Soek gerus in die bruin “search”-blokkie na terme soos abc, klanke, skrif, skryf, sigwoorde en druk die blaaie (drukbare bladsye) uit. Daar is baie skakels binne-in artikels wat jou na oulike webtuistes en idees sal neem. Probeer gerus ook die skakels onder die blogroll. Baie sterkte en kom loer gerus weer in 😉
Ek is nuweling en geniet jou blad baie. Jy het al so baie goeie raad vir ander gegee dat ek hoop ek kan ook n bietjie daarvan kry.
Ons sukkel egter vreeslik met die tafels. Ek het tot al musiek probeer maar dit het glad nie gewerk nie.
Ai, ek hoop die gesondheidsaspekte kan eendag reg kom. Jou verduideliking van die ekstra leerwerk is perfek om jou dogter te help. Hoe breër die verwysingsraamwerk ontwikkel, hoe makliker is dit vir baie outjies om konsepte te verstaan.
Maak ‘n maaltafelwaaier (sien drukbare bladsye) om byderhand te hou. Gee die som soos 2 x 3 = ? Kyk na die voorste blaadjie en die getalle bo-aan die ander stroke. Soek 2 op die voorste papier en die 3-strook. Die antwoord is reg langs die 2 (6).
Hello, Dorina 😉 Jy kan gerus jou dogtertjie aan teenoorgesteldes bekend stel. Dit sal haar woordeskat én verwysingsraamwerk heelwat kan uit brei. Kyk gerus na webwerwe soos tuishulp en kinderwerf vir oulike flitskaarte.
Ek het destyds ‘n groot plakaat oor groente gekoop – vermoedelik by CNA. Jy kan egter ook drukbare prentjies op werwe soos CNX kry. Gebruik ook van hierdie prente:
Baie dankie vir die idees hoe om die “aai” klank vir graad 2 kinders aan te leer. Ek het dit toe gedoen en hulle het dit sooo geniet!!!
Ek tutor huidiglik ‘n Gr8 seun. Hy het ‘n effense leergestremdheid en was van Gr 1 – Gr 7 in ‘n spesiale skool. Hy het dus eers halfpad deur Gr 6 kennis gemaak met die lees en skryf van Afrikaans. Hy is nou in ‘n gewone engelse skool, en sukkel vreeslik met Afrikaans. Hy kan dit redelik praat maar dit glad nie lees of skryf nie. Waar begin ek?
Hallo, Natacha 😉 Ek moet eerlik wees met jou en sê dat ek nog nie juis met mieliestronk se materiaal gewerk het nie. Ek kan egter vir jou skakels na idees vir moeders– en vadersdag, asook ‘n sakeplan gee. Dan is daar ook hierdie en hierdie skakels. Baie sterkte met die taak 😉
Moet redenaars doen vir my Gr.2 dogtertjie. Tema: Grootste leuen: (ek wil graag oor die volgende leuen skryf) “redenaars op die ouderdom van 8 jaar”. Wil graag inligting he oor die vermoë van ‘n 8 jarige om ‘n redenaars te skryf/formuleer en en en …dat ouers dit eintlik skryf en kinders dit net voordra, maar die kinders word volledig geevalueer asof hul self die ding geskryf het.
Sjoe, ek lees nou bietjie deur jou idees en voorstelle. Baie nuttige wenke, hoor! My suster se dogtertjie is nou 3 en ons wil haar graag bietjie begin voorberei vir kleuterskool. Ek is seker ons sal regkom op jou webblad!
Hallo, Christien 😉 Hier in ons omgewing gebruik die skole Oxford / Storieboom en Sterstories. Ek weet dat die Rimpelreeks ook gewild is en dat dit deur remediërende juffrouens ontwikkel is. Dan is daar die SELFIEREEKS – wat Facebook-vriendinne geskryf het 😉
Ek lees gereeld jou blog (Vandat ek dit onlangs ontdek het) Ek het gesien daar was ‘n paar mensies wat ‘n GR1 ‘font’ gesoek het, en omdat ek self ‘n mamma is en die wêreld vrot ge-google het vir die regte font, het ek gedink ‘n skakel na die REGTE, Verniet skool fonts sal jou en ander juffrouens/menere/mammas kan help?
Baie baie dankie Juffer, ek is so dankbaar vir hierdie AFRIKAANSE webblad. Dankie vir al jou moeite, jys ‘n ster! Ek gaan definitief nou gereeld jou blad besoek. Groete. Elmarie
Indien jy kans sien om wel voluit ‘n tuisprogrammetjie te volg, kan jy na skakels soos Klein Breintjies, PAGE (Peuters Stimulerings Groepie) en Kleuters.co.za kyk. Daar is werklik oulike idees. Moet ook nie vergeet om te “Google” nie. Ek loop gereeld oulike blogs raak – wat deur mamma’s geskryf word. Dalk kan jy vir ons ‘n Afrikaanse mamma-blog begin! 😆
Vreeslik dankie vir die goeie raad. Ek gaan sommer vandag inspring met daai leerhoekie. Vandag is haar laaste dag in die Kleuterskool, nogal hartseer want sy nogals haar maatjies geniet. maar ek sien so uit daarna om meer tyd saam my meisiekind te spandeer. Sy is tog nou net 4jr jaar oud en kan maar die tydjie by die huis geniet!
hi ek is op soek na die module vir Gr R en Gr 1 wat ek met my 4 jarige by die huis kan doen al die goedjies wat hulle in die skooltjie moet leer en weet en als wat hulle moet kan doen. Skry plak knip inkleur tel lees ens. Glo jy sal kan help. Dankie
Ons het nie juis ‘n spesifieke kurrikulum vir die voorskoolse outjies nie. Daar is egter heelwat aspekte om in gedagte te hou om die outjie skoolgereed te maak. Kyk gerus aan die regterkant na die lysie skakels onder die hofie “blogroll”. Daar is ‘n paar skakels genaamd skoolgereed om te volg. Vir riglyne in verband met die kurrikulum kan jy na die volgende inskrywing kyk: kurrikulum. Vir meer spesifieke inskrywings kan jy terme soos “Graad R, perseptuele, handspier, Graad 1, lees, skryf, skrif…” by die soekblokkie in tik om ‘n paar inskrywings te kry.
Ek het my gr 6 seun laat evalueer omdat ek vermoed dat hy aandagafleibaar is, maar ek wag nog vir die uitslae. Wat wel in die evaluering uitgekom het is dat sy verbale vermoens “agter” is, terwyl sy nie-verbale “voor” is. Aangesien skool gebasseer is op die verbale sukkel hy baie, maar gee nogtans nooit moed op nie. Ek is oop vir voorstelle om hom te help om sy verbale vermoens te verbeter.
Ek sal wel voorstel dat julle ‘n bietjie na dinge soos gesprekvoering en woordeskat-ontwikkeling kyk. Probeer dinge soos blokkiesraaiselboeke vir kinders, raaisels en “breinknopers”. Dan het iemand navorsing gedoen oor die impak van musieklesse op die verbale IK. Vra gerus vir die sielkundige of hy / sy programme soos Smartbrain, ensovoorts sou voorstel.
Ek het wel vir jou ‘n webtuiste gekry wat verskillende resepte vir kinders het – vir elke seisoen. Dalk kan julle pretzels maak – wees net versigtig vir outjies wat dalk allergies is vir die saadjies…of ‘n soetkoekie saam met warm sjokolade drankies.
‘n Mens moet maar lekker navorsing doen oor dinge soos die grootte van die klasse en gaan kyk na die klassie wat julle in gedagte het. Soms is die een skooltjie meer huislik of beter in gerig as ‘n ander. Soms is die skooltjie nie so goed toe gerus nie, maar is die juffrou uitstekend. Hou dit alles in gedagte as jy die besluit vir volgende jaar wil neem. In baie gevalle is dit voordelig om die outjie in die skool se Graad R-klas te sit om hom gewoond te maak aan die roetine. As die Graad R-klas by die laerskool ‘n “opwaartse” skuif sal wees, kan julle dit beslis oorweeg. 😉
Dan gebruik party mense die syfers 1 – 10 om simbole vir die onderskeie gebooie te teken. Youtube is vol liedjies, gebare en gedagtes om die 10 gebooie aan te leer.
Jy gaan verskillende skakels en idees hier kry as jy soekterme soos abc, klanke, dubbelklanke, hersien, skryf, sigwoorde, skrif, klinkers …by die bruin soekblokkie aan die regterkant in tik. Die vakansie is lekker lank en met die koue weer kan ‘n beker Milo goed saam met ekstra leerwerk af gaan 😉 Bo-aan elke inskrywing is daar telkens ‘n paar kernwoorde waarop jy kan klik om na soortgelyke idees en inskrywings te gaan. Nog terme om te probeer is verwarrings en lees. Jy kan onder die drukbare bladsye loer vir drukbare blaaie en ook na webwerwe soos CNX en kleuters kyk (daar is skakels na hul webwerwe aan die regterkant – onder blogroll – gelys).
My seun was laasjaar graad 12 en is ‘n kranige rugby speler wat nou eers moet begin swot na hy by ‘n rugby unie gekontrakteer was. Hy is getoets om in onderwys of konstruksie bestuur te gaan. Hy is mal oor kinders en het ‘n slag met mense maar is huiwerig om onderwys te gaan swot omdat hy dink hy sal nie ‘n gesin kan onderhou op sy salaris nie. Waar kan ek die salaris skale van onderwysers kry om vir hom te wys?
Hi ek het hulp nodig met my klein kind hy is in graad 7 en sukkel om te konsentreer. In my skoondogter se kant is ADHD by haar broer gediagnoseer A sukkel ook om te lees. Sy boetie wat in graad 6 is spot hom en hy kry nie regtig hulp by die huis nie eksamen tyd vat ek en my man hom en leer hom woord vir woord daar is egter niks verkeerd met sy engels en afrikaans as hy praat nie. Hy sing mooi en leer die woorde soos wat hy hoor. Kan jy my help asb. Bekommerde Ouma
Ek was so bly oor al die goedtjies wat ek kon print vir my Graad Een dogter baie dankie, haar rapport het nogal baie goed gelyk viers en dries behalwe een 2 vir haar skrif en dan is sy nog links ook, ek sukkel om haar mooi te leer skryf kan nie mooi onthou hoe ons dit geleer het nie of hulle skryf op die enkel lyntjie of dubbel lyne. Miskien kan juffer dit dalk bysit vir oefeninge.(Printables.)
Sy het n disleksie en kry haar soooo jammer is baie moeilik om haar te leer maar dit raak al baie beter met die omdraai van letters en syfer. b as d en E wat ander kant toe wys en w wat as m gelees word en 9 wat p geskryf word en 10 as 01 is daar makliker maniere om die soort van ding reg te stel. ? My dogter is n baie slim en onthou baie goed sy droom om eendag hoofmeisie te wees in haar skool en is nou maar eers in Graad 1 wat as haar droom nie waar word nie. Ek lag so sy kom een middag van die skool af en se sy het al haar maatjies gese in die klas sy gaan eendag hoofmeise wees. Ek het haar gevra o en wat doen jou maatjies toe en sy gee so grin en trek haar gesig soos die maatjies vir haar gekyk het en se hulle het dit gedoen LOL. Ek het vir haar gese sy moet hard leer dan kan sy dalk een wees eendag.
Jy is sowaar n juffer duisend weet net nie hoe jy tyd kry vir al die werkies nie, wens hier in Nigel was meer sulke goeie mensies.
Tik soekterme soos skoolgereed, graad r, graad 1, ouditiewe, ouditief, visueel…by die bruin soekblokkie in om nog skrywes te kry. Baie sterkte met die leerwerk 😉
Ek wil ook nog iets vra…… Ek weet sy is nog baie jonk…. Maar sy was nog heelwat jonger toe sy vir my gese terwyl ons in die Mall rondloop, dat sy ook eendag sulke geboue wil teken. Daarna het sy weer gese sy dink sy moet liewer ‘n Juffrou word omrede baie kinders in haar klas sukkel en sy graag kinders wil help. Nou wil sy weer argitek word. Ons het ‘n CD wat planne teken en ontwerp, sy is gedurig daarop en teken huise daarmee en ontwerp allerande dinge, sy spaar nou baie hard om vir haar ‘n klein NOTEBOOK te koop om haar ontwerpe op te kan spaar. Is sy te jonk om nou in so ‘n rigting te kan dink, moet ons haar aanmoedig of dit net eers los en sien hoe dit later sal ontwikkel?
Ek dink nie dit is ooit te vroeg om te droom oor die toekoms nie. ‘n Mens ontwikkel belangstellings en behou of laat vaar dit later soos ‘n mens groei en ontwikkel. Droom saam met haar en as sy dalk later in iets anders belang sou stel, kan ‘n mens in daardie rigting ook dink. Ek sou wag tot in die hoërskool vir ‘n aanlegtoets om te kyk waarvoor sy spesifiek aangelê is – tale, wiskunde, argitektuur, kunste…
Ek is opsoek na ‘n oulike idee vir ‘n luister en praat les vir graad 1’s oor beroepe. Ek het oulike prentjies oor verskillende beroepe gekry en wil vir die kinders meer vertel oor die beroepe, maar soek oulike idees om dit vir hulle interessant te maak. Dalk ‘n oulike speletjie of so iets.
Middag, Monique 😉 Dit hang natuurlik af van die beroepe waarop jy besluit het. Ek het ‘n tydjie gelede iets oor “dokter” en padtekens / verkeer geskryf. Dalk kan jy dit aanpas vir ‘n verkeerskonstabel en ‘n verpleegster. Dit kan deel vorm van ‘n inleiding of ‘n afsluiting vir ‘n les. 😉
Ek sukkel geweldig om ‘n remedierende kursus te doen wat voor 94 gedoen kon word. (Minimale breindisfunksie) Ek het pas ‘n remedierende kursus oor die pos by ‘n universiteit gedoen vir ‘n diploma, maar ek voel nie dat dit my daadwerklik help nie. Is daar dalk ‘n kursus wat jy kan aanbeveel?
Ek is ‘n BEd student en ons moet handpoppe maak vir ‘n taak, maar ek kry nerens ‘n patroon vir handpoppe wat se mond kan beweeg nie. Kan jy dalk help?
Ek het ‘n stokou boek ontdek met handpoppe daarin. Ek sal vir jou die prentjie per e-pos stuur. Kyk ook na hierdie skakels vir nog idees…
As jy wil begin werk aan klanke, moet julle seker maak dat dit reg uit gespreek word. Begin eers deur die klanke te leer. Daar is rympies onder die drukbares en verskeie skrywes oor hoe om te skryf en te speel in die verband. Tik soekterme soos abc, klanke, Graad R…by die bruin soekblokkie aan die regterkant in. Hou die klankspeletjies baie eenvoudig deur ‘n woordjie of ‘n sin by jou seuntjie se tekeninge te skryf en dit vir hom te lees (sodat hy dit later kan nadoen en “self kan lees”). Hulle gaan in Graad R aan die klanke bloot gestel word en ‘n mens wil nie veroorsaak dat die outjie dan verveeld sal word nie.
O, gats…Willemien, dit klink vir my ‘n bietjie bo my vuurmaakplek. Ek weet dat musiek se tydmates steun op telling en dan seker ook wiskunde. In kuns het kunstenaars soos Cezanne gesteun op sekere vorms om sy skilderye te maak. Die fokus was gewoonlik op items wat in ‘n driehoek verskyn het en hy het dit as vorms beskryf. Kyk ook na hierdie skakel.
Hi, dis die eerste keer dat ek al hierdie oulike dinge sien. wil graag hulp vra as ek mag? Ek help ‘n kleuterskooltjie uit met babas van 0 – 2 jaar. Daar is geen opleiding of stimulasie vir hulle. Ek ken maar net dit wat ek as ouer gedoen het met my 3 kindertjies. wat kan ek doen om die kindertjies ‘n ligstraal te wees en regtig hulp vir hul te wees? dankie vir oulike mense soos julle. mads
Ek is onkundig as dit kom by die heel kleintjies. Ek sou egter na webtuistes soos Klein Breintjies geloer het vir les-idees. Doen baie taalwerk – rympies, liedjies, stories. Dit sal besonder baie help met taalontwikkeling. Dan kan julle ook dink aan die sintuie wanneer jy werk beplan. As julle werk oor ‘n tema doen – watter luisterwerk kan julle doen? Wat kan julle sien? voel…
Ek is ‘n graad 4 en 5 wiskunde onderwyser en gewonder of jy my dalk sal kan help. Ek is opsoek na afrikaanse Probleem oplossing sommetjies vir my kinders. Daar is baie woordprobleme beskikbaar maar ongelukig geen probleem oplossing nie. Kan jy my dalk help asb???
Ek het onlangs iemand gehad wat speletjies en raaisels gesoek het (vir wiskunde). Is dit dalk wat jy benodig? Ongelukkig is Afrikaans so skaars soos hoendertande op die internet, maar ek gee vir jou so ‘n paar Engelse skakels wat dalk vir jou idees en inspirasie kan bied.
Ek hoop dis waarna jy gesoek het. Probeer ook gidse soos Slimkoppe. Tuishulp se webtuiste (skakel aan die regterkant) en dan kan jy “Google” ‘CNX.org + Graad 4 + probleemoplossing”. Dit behoort jou lei na die CNX-webtuiste se Graad 4 wiskunde. Sterkte!
Dit hang af van die outjies se ouderdom. Ek ken nie die Educare-stelsels nie, maar sal help waar ek kan. As jy van Graad R praat, kan jy die kurrikulum hier kry. Loer gerus aan die regterkant van hierdie bladsy na die “blogroll”. Daar is skakels na oulike webtuistes soos Klein Breintjies en Kleuters wat ook raad bied met voorskoolse kurrikulums. Vir die mylpale vir voorskoolse outjies op verskillende plekke loer. Hier is oulike inligting oor taalontwikkeling. Jy sal ook baie Afrikaanse stukkies in MW de Witt se DIE KLEIN KIND IN FOKUS kan kry.
Ek verstaan jou frustrasie. Seuntjies ontwikkel soms teen ‘n ander tempo as dogtertjies wanneer hulle klein is, maar teen die tyd wat hulle hoërskool toe gaan is die seuns weer voor. Dit is ook so dat outjies wat redelik laat in die jaar verjaar nog baie “jonk” is teenoor outjies wat reeds in Januarie verjaar het. Ek het al baie November- / Desember-seuntjies ontmoet wat dood goed aangegaan het, maar baie van hulle het nog die ekstra tyd benodig om skoolgereed te word. Dié wat die ekstra tyd gegun is om liggaamlik en emosioneel gereed te word, floreer.
Jy kan soekterme soos lees, abc, klanke, sigwoorde, skryf, skrif...by die soekblokke aan die regterkant in tik om skrywes in verband met taalonderrig te kry. Skaf ook vir jou ‘n paar onderwysersgidse by winkels soos PNA en CNA aan om meer spesifieke idees te kry. Dan kan jy gerus ook by jou plaaslike biblioteek se kinderafdeling inloer vir beginner leesreekse. Die meeste dorpsbiblioteke skaf sulke reekse (Oxford, Sterstoriese, Rimpelreeks…) aan vir ekstra oefening.
‘n Rapport vir kleintjies moet darem kindervriendelik wees, maar formeel genoeg om ‘n laerskool te beïndruk. Dit is immers ‘n tipe getuigskrif van die outjie se vaardighede en bekwaamheid, MAAR reflekteer ook op die skooltjie. Dis jou keuse of jy dit in A4- of A5-formaat wil hou…
O, en dan het moet jy daaraan dink om die rapport en/of koevert duursaam te maak sodat jy nie elke kwartaal ‘n nuwe dokument hoef te druk nie. 😉
Baie dankie vir die terugvoering. Ek waardeer dit geweldig. Dit help my verseker . Ek is regtig bly ek het op u blog afgekom . Dit is wonderlik.
Sommige syfers kan ‘n mens ‘n bietjie uitvang. Skryf die syfers volgens die korrekte skrif op afsonderlike blaaie. Teken dan die korrekte aantal prentjies daarby en plak hierdie getallelyn in die gang of teen die kamermuur op. Die 6 sal “rondings” hê soos ‘n opgerolde tou en die 9 sal amper soos ‘n stokkielekker lyk (koppie met ‘n stokkie). Die 8 word gemaak deur met ‘n karretjie om twee bome te ry. Soos met die 9 begin os regs bo en werk ons anti-kloksgewys. ‘n 3 is ‘n klein getalletjie en is ‘n bietjie bang vir swem. Hy hou aan die swembad se rand aan die linkerkant vas (herinner dan dat as ‘n mens eendag groot is lees jy van links na regs).
Wat ‘n Ongelooflik, fantastiese, fenominale webtuiste het jy hier geskep! baie dankie vir al jou moeite!!!
dankie vir al die wonderlike idees en webtuiste wat u vir ons beskikbaar maak.. help asb met n webtuiste omtrent hoe om n les aan my graad r klas te gee oor die bekendstelling van boeke.
Die kleintjies besef nie altyd dat daar iets gediagnoseer of vermoed word nie. Hulle gaan na ‘n tannie vir lekker werk of lekker oefeninge en weet dat dit iets spesiaals – net vir uitgesoektes is. Gelukkig is die meeste kleintjies nog onskuldig en sien hulle nie iets negatiefs in die ondersteuning nie. Van Graad 3 se kant af begin hulle egter ‘n bietjie slim raak vir juffrou 😆